title: Πρόταση απόφασης του Συμβουλίου για την υπογραφή συμφωνίας πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Κοινότητας των Άνδεων και των χωρών μελών της, των Δημοκρατιών της Βολιβίας, της Κολομβίας, του Ισημερινού και του Περού και της Βολιβαριανής Δημοκρατίας της Βενεζουέλας, αφετέρου # Πρόταση απόφασης του Συμβουλίου για τη σύναψη συμφωνίας πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Κοινότητας των Άνδεων και των χωρών μελών της, των Δημοκρατιών της Βολιβίας, της Κολομβίας, του Ισημερινού και του Περού και της Βολιβαριανής Δημοκρατίας της Βενεζουέλας, αφετέρου

text:
Avis juridique important

|

52003PC0695(01)

Πρόταση απόφασης του Συμβουλίου για την υπογραφή συμφωνίας πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Κοινότητας των Άνδεων και των χωρών μελών της, των Δημοκρατιών της Βολιβίας, της Κολομβίας, του Ισημερινού και του Περού και της Βολιβαριανής Δημοκρατίας της Βενεζουέλας, αφετέρου  /* COM/2003/0695 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την υπογραφή συμφωνίας πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Κοινότητας των Άνδεων και των χωρών μελών της, των Δημοκρατιών της Βολιβίας, της Κολομβίας, του Ισημερινού και του Περού και της Βολιβαριανής Δημοκρατίας της Βενεζουέλας, αφετέρου(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Οι συνημμένες προτάσεις συνιστούν τα νομικά μέσα για την υπογραφή και τη σύναψη συμφωνίας πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Κοινότητας των Άνδεων και των χωρών μελών της, των Δημοκρατιών της Βολιβίας, της Κολομβίας, του Ισημερινού και του Περού και της Βενεζουέλας:(i) Πρόταση απόφασης του Συμβουλίου για την υπογραφή της συμφωνίας.(ii) Πρόταση απόφασης του Συμβουλίου για τη σύναψη συμφωνίας.2. Η Ευρωπαϊκή Ένωση και η Κοινότητα των Άνδεων διατηρούν ευρείες σχέσεις που καλύπτουν τον πολιτικό διάλογο βάσει της διακήρυξης της Ρώμης του 1996, ένα ευρύ πλαίσιο συνεργασίας και ένα ευνοϊκό εμπορικό καθεστώς (ΣΓΠ και ναρκωτικά).Η συνεργασία με την Κοινότητα των Άνδεων πραγματοποιείται σήμερα βάσει της συμφωνίας-πλαισίου του 1993 για τη συνεργασία. Ιστορικά, η συνεργασία αυτή εστιάζεται στα ανθρώπινα δικαιώματα και τη δημοκρατία, την ολοκληρωμένη αγροτική ανάπτυξη, την κοινωνική ανάπτυξη και την περιφερειακή ολοκλήρωση.3. Κατά τη σύνοδο κορυφής μεταξύ της Ευρωπαϊκής Ένωσης και των χωρών της Λατινικής Αμερικής και της Καραϊβικής, που πραγματοποιήθηκε στη Μαδρίτη, στις 16 και 17 Μαΐου 2002, οι αρχηγοί κρατών και κυβερνήσεων της Ευρωπαϊκής Ένωσης και της Κοινότητας των Άνδεων και των χωρών μελών της (Βολιβία, Κολομβία, Ισημερινός, Περού και Βολιβαριανή Δημοκρατία της Βενεζουέλας) αποφάσισαν να διαπραγματευθούν συμφωνία πολιτικού διαλόγου και συνεργασίας μεταξύ των δύο περιφερειών. Το σχέδιο οδηγιών διαπραγμάτευσης γι' αυτή τη συμφωνία υποβλήθηκε στο Συμβούλιο τον Δεκέμβριο 2002 και εγκρίθηκε από αυτό στις 18 Μαρτίου 2003. Ο πρώτος γύρος διαπραγματεύσεων πραγματοποιήθηκε στις Βρυξέλλες από τις 6 έως τις 8 Μαΐου 2003 και ο δεύτερος και τελικός γύρος διαπραγματεύσεων πραγματοποιήθηκε στο Κίτο στις 14/15 Οκτωβρίου 2003, όταν και μονογραφήθηκε το κείμενο της συμφωνίας από τους διαπραγματευτές αμφοτέρων των πλευρών.4. Η νέα συμφωνία ΕΕ-Κοινότητας των Άνδεων εστιάζεται μόνο στον πολιτικό διάλογο και τη συνεργασία και δεν περιέχει κανένα εμπορικό στοιχείο. Οι βασικοί στόχοι της συμφωνίας είναι: α) η ενίσχυση των σχέσεων ΕΕ-Κοινότητας των Άνδεων μέσω της ανάπτυξης του πολιτικού διαλόγου και της ενίσχυσης της συνεργασίας, και β) η δημιουργία των προϋποθέσεων υπό τις οποίες, με βάση τα αποτελέσματα του προγράμματος εργασίας της Ντόχα, να μπορέσουν τα μέρη να διαπραγματευτούν μία εφικτή και αμοιβαία επωφελή συμφωνία σύνδεσης, συμπεριλαμβανομένης μιας συμφωνίας ελεύθερων συναλλαγών.Η νέα συμφωνία θεσμοποιεί και ενισχύει τον πολιτικό διάλογο που μέχρι τώρα βασιζόταν σε άτυπη ρύθμιση γνωστή με την ονομασία διακήρυξη της Ρώμης (1996) και διευρύνει τη συνεργασία ώστε να περιληφθούν και νέοι τομείς όπως τα ανθρώπινα δικαιώματα, η πρόληψη των συγκρούσεων, η μετανάστευση καθώς και η καταπολέμηση των ναρκωτικών και της τρομοκρατίας. Ιδιαίτερη έμφαση δίνεται στη συνεργασία υπέρ της διαδικασίας περιφερειακής ολοκλήρωσης στην Κοινότητα των Άνδεων. Η συμφωνία βασίζεται στην υφιστάμενη συμφωνία πλαίσιο του 1993 για τη συνεργασία η οποία είχε συναφθεί μεταξύ των δύο περιοχών καθώς και στη διακήρυξη της Ρώμης, τις οποίες θα αντικαταστήσει όταν τεθεί σε ισχύ μετά την κύρωσή της από τα δύο μέρη.5. Η Επιτροπή έκρινε τα αποτελέσματα των διαπραγματεύσεων ικανοποιητικά και ζητεί από το Συμβούλιο:- να εγκρίνει την υπογραφή, εξ ονόματος της Ευρωπαϊκής Κοινότητας, της συμφωνίας πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, και της Κοινότητας των Άνδεων και των χωρών μελών της, των Δημοκρατιών της Βολιβίας, της Κολομβίας, του Ισημερινού και του Περού και της Βολιβαριανής Δημοκρατίας της Βενεζουέλας. και- να συνάψει τη συμφωνία πολιτικού διαλόγου και συνεργασίας με την Κοινότητα των Άνδεων και τις χώρες μέλη της, τις Δημοκρατίες της Βολιβίας, της Κολομβίας, του Ισημερινού και του Περού και της Βολιβαριανής Δημοκρατίας της Βενεζουέλας, εξ ονόματος της Ευρωπαϊκής Κοινότητας.Tο Ευρωπαϊκό Κοινοβούλιο θα κληθεί να δώσει τη σύμφωνη γνώμη του για τη συμφωνία αυτή.Tα κράτη μέλη αποτελούν επίσης συμβαλλόμενα μέρη της συμφωνίας, η οποία πρέπει, συνεπώς, να εγκριθεί από αυτά σύμφωνα με τις εσωτερικές διαδικασίες τους.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την υπογραφή συμφωνίας πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Κοινότητας των Άνδεων και των χωρών μελών της, των Δημοκρατιών της Βολιβίας, της Κολομβίας, του Ισημερινού και του Περού και της Βολιβαριανής Δημοκρατίας της Βενεζουέλας, αφετέρουΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181, σε συνδυασμό με το άρθρο 300 παράγραφος 2, πρώτη υποπαράγραφος, πρώτη πρόταση,την πρόταση της Επιτροπής [1],[1]  EE C [...] [...], σ. [...]Εκτιμώντας τα εξής:(1) Στις 18 Μαρτίου 2003, το Συμβούλιο εξουσιοδότησε την Επιτροπή να αρχίσει διαπραγματεύσεις για μία συμφωνία πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Κοινότητας των Άνδεων και των χωρών μελών της, των Δημοκρατιών της Βολιβίας, της Κολομβίας, του Ισημερινού και του Περού και της Βολιβαριανής Δημοκρατίας της Βενεζουέλας, αφετέρου.(2) Οι διαπραγματεύσεις αυτές έχουν ολοκληρωθεί και η συμφωνία μονογραφήθηκε στο Κίτο στις 15 Οκτωβρίου 2003.(3) Με την επιφύλαξη ενδεχόμενης σύναψής της σε μεταγενέστερη ημερομηνία, η συμφωνία πολιτικού διαλόγου και συνεργασίας θα πρέπει να υπογραφεί εξ ονόματος της Κοινότητας,ΑΠΟΦΑΣΙΖΕΙ:Άρθρο μόνοΟ Πρόεδρος του Συμβουλίου εξουσιοδοτείται να ορίσει το (τα) πρόσωπο (πρόσωπα) που είναι αρμόδιο (αρμόδια) να υπογράψει (υπογράψουν), εξ ονόματος της Ευρωπαϊκής Κοινότητας, τη συμφωνία πολιτικού διαλόγου και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Κοινότητας των Άνδεων και των χωρών μελών της, των Δημοκρατιών της Βολιβίας, της Κολομβίας, του Ισημερινού και του Περού και της Βολιβαριανής Δημοκρατίας της Βενεζουέλας, αφετέρου. Το κείμενο της συμφωνίας επισυνάπτεται στην παρούσα απόφαση.Βρυξέλλες,Για το ΣυμβούλιοΟ Πρόεδρος


title: Πρόταση απόφασης του Συμβουλίου για την υπογραφή ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους και της Αραβικής Δημοκρατίας της Αιγύπτου, εξ ονόματος της Ευρωπαϊκής Κοινότητας # Πρόταση απόφασης του Συμβουλίου και της Επιτροπής για τη σύναψη ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου

text:
Avis juridique important

|

52001PC0184(01)

Πρόταση απόφασης του Συμβουλίου για την υπογραφή ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους και της Αραβικής Δημοκρατίας της Αιγύπτου, εξ ονόματος της Ευρωπαϊκής Κοινότητας  /* COM/2001/0184 τελικό */

Επίσημη Εφημερίδα αριθ. 304 E της 30/10/2001 σ. 0001 - 0001

ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την υπογραφή ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους και της Αραβικής Δημοκρατίας της Αιγύπτου, εξ ονόματος της Ευρωπαϊκής Κοινότητας(υποβληθείσες από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Οι συνημμένες προτάσεις αποτελούν τα νομικά έγγραφα για την υπογραφή και τη σύναψη ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου:(i) Πρόταση απόφασης του Συμβουλίου για την υπογραφή της συμφωνίας .(ii) Πρόταση απόφασης του Συμβουλίου και της Επιτροπής για τη σύναψη της συμφωνίας. 2. Οι σχέσεις της Αιγύπτου με την Ευρωπαϊκή Κοινότητα καλύπτονται προς το παρόν από τη συμφωνία συνεργασίας που υπεγράφη στις Βρυξέλλες στις 18 Ιανουαρίου 1977, όπως τροποποιήθηκε από μεταγενέστερα πρωτόκολλα που υπέγραψε το συμβούλιο συνεργασίας ΕΕ-Αιγύπτου μετά από μια σειρά διερευνητικών συζητήσεων για νέα συμφωνία που άρχισαν το 1994. Το Συμβούλιο εξέδωσε τις οδηγίες για τις διαπραγματεύσεις τον Δεκέμβριο 1994 και η Επιτροπή άρχισε επίσημα τις διαπραγματεύσεις τον Ιανουάριο 1995. Η πρόοδος ήταν εξαιρετικά αργή, ενώ τα σχέδια των κειμένων αναθεωρήθηκαν δέκα φορές κατά τη διάρκεια των τεσσάρων και μισού ετών που διήρκεσαν οι διαπραγματεύσεις. 3. Μετά από σημαντικές πιέσεις που άσκησαν η ΕΚ και η Προεδρία στην αιγυπτιακή πλευρά για την επίτευξη προόδου, συμφωνήθηκε τελική δέσμη ρυθμίσεων και από τους δύο διαπραγματευτές μετά από δύο εντατικούς κύκλους διαπραγματεύσεων τον Ιούνιο 1999. Αυτή η δέσμη ρυθμίσεων εγκρίθηκε από το Συμβούλιο Γενικών Υποθέσεων στις 21 Ιουνίου 1999. Η ΕΚ θεώρησε ότι οι διαπραγματεύσεις περατώθηκαν τότε και δήλωσε ότι ήταν έτοιμη να μονογραφήσει το τελικό σχέδιο. 4. Η αιγυπτιακή πλευρά θεώρησε επίσης ότι περατώθηκαν οι διαπραγματεύσεις, αλλά καθυστέρησε τη μονογράφηση επί 18 μήνες λόγω προβλημάτων που αντιμετώπισε όσον αφορά την επίτευξη συναίνεσης στο πλαίσιο του Υπουργικού Συμβουλίου. Κατά τη διάρκεια αυτής της περιόδου πραγματοποιήθηκε υπουργική επίσκεψη στις Βρυξέλλες για την υποβολή επίσημου αιτήματος για την παροχή διευκρινίσεων σχετικά με μια σειρά ζητημάτων, οι οποίες και παρασχέθηκαν δεόντως. Η αιγυπτιακή πλευρά δήλωσε τελικά ότι ήταν έτοιμη να συνεχίσει τη διαδικασία στις 22 Ιανουαρίου 2001 και το τελικό σχέδιο μονογραφήθηκε και από τις δύο πλευρές στις Βρυξέλλες, στις 26 Ιανουαρίου 2001.5. Η προτεινόμενη συμφωνία σύνδεσης μεταξύ της ΕΕ και της Αιγύπτου θα εγκαινιάσει μια νέα εποχή στις διμερείς σχέσεις και θα εδραιώσει την ευρωμεσογειακή εταιρική σχέση που ξεκίνησε με τη Διακήρυξη της Βαρκελώνης το 1995. Θα συμβάλει στην ειρήνη και την ασφάλεια στην περιοχή και θα ενισχύσει τις εμπορικές και οικονομικές σχέσεις μεταξύ της Αιγύπτου και της ΕΕ και μεταξύ της Αιγύπτου και των μεσογειακών εταίρων της.6. Η νέα συμφωνία σύνδεσης ΕΕ/Αιγύπτου θα αποτελέσει μια ακόμη από τις παρόμοιες σε μεγάλο βαθμό συμφωνίες μεταξύ της ΕΕ και των χωρών της περιοχής. Εμπνευσμένη από τη Διακήρυξη της Βαρκελώνης του 1995, η συμφωνία αποτελεί τη βάση μιας νέας ευρωμεσογειακής εταιρικής σχέσης που καλύπτει την ασφάλεια, τις οικονομικές και κοινωνικές σχέσεις. 7. Η συμφωνία σύνδεσης επικεντρώνεται στα ακόλουθα κύρια στοιχεία:-πολιτικό, οικονομικό, κοινωνικό και πολιτιστικό διάλογο με την Αίγυπτο.-διατάξεις για ενισχυμένη περιφερειακή συνεργασία, συμπεριλαμβανομένης της δημιουργίας περιφερειακής ευρωμεσογειακής ζώνης ελευθέρων συναλλαγών.-εγκαθίδρυση ζώνης ελευθέρων συναλλαγών μεταξύ της Ευρωπαϊκής Κοινότητας και της Αιγύπτου με βελτιωμένες παραχωρήσεις για τα γεωργικά προϊόντα και κατάργηση των δασμών για τα βιομηχανικά προϊόντα εντός 12-15 ετών μετά την έναρξη ισχύος της συμφωνίας.-διατάξεις για την κυκλοφορία των προσώπων, τα δικαιώματα εγκατάστασης και παροχής υπηρεσιών, τις πληρωμές, τον ανταγωνισμό και την κυκλοφορία κεφαλαίων. -διατάξεις για την οικονομική και χρηματοδοτική συνεργασία σε ευρύ φάσμα τομέων.-διατάξεις για τη συγκρότηση συμβουλίου σύνδεσης που θα παρακολουθεί την εφαρμογή της συμφωνίας και επιτροπής σύνδεσης. -Το συμβούλιο σύνδεσης υποχρεούται να λάβει μέτρα για την προώθηση της συνεργασίας μεταξύ του Ευρωπαϊκού Κοινοβουλίου και του Λαϊκού Κοινοβουλίου της Αιγύπτου.8. Αφού μονογράφησε τα κείμενα της προτεινόμενης συμφωνίας, η Επιτροπή ζητεί από το Συμβούλιο να εγκρίνει επίσημα τα αποτελέσματα των διαπραγματεύσεων και να αρχίσει τις διαδικασίες που απαιτούνται για την υπογραφή της εν λόγω συμφωνίας. Η Επιτροπή υποβάλλει επίσης πρόταση απόφασης που θα επιτρέψει στο Συμβούλιο και την Επιτροπή να συνάψουν τη συμφωνία μετά την υπογραφή της.9. Οι διαδικασίες για την υπογραφή και τη σύναψη της συμφωνίας είναι διαφορετικές για τις Ευρωπαϊκές Κοινότητες: (Ευρωπαϊκή Κοινότητα και Ευρωπαϊκή Κοινότητα Άνθρακα και Χάλυβα):(α) όσον αφορά στην υπογραφή, στην πρώτη περίπτωση, πρώτη πρόταση του άρθρου 300 παράγραφος 2 της συνθήκης ΕΚ προβλέπεται χωριστή απόφαση του Συμβουλίου σχετικά με την υπογραφή της συμφωνίας εξ ονόματος της Ευρωπαϊκής Κοινότητας. στο πλαίσιο της συνθήκης ΕΚΑΧ δεν απαιτείται παρόμοια πράξη(β) όσον αφορά τη σύναψη της συμφωνίας:-Το Συμβούλιο συνάπτει τη συμφωνία εξ ονόματος της Ευρωπαϊκής Κοινότητας, αφού λάβει τη συγκατάθεση του Ευρωπαϊκού Κοινοβουλίου, δυνάμει του άρθρου 310 της συνθήκης.-Η Επιτροπή συνάπτει τη συμφωνία εξ ονόματος της Ευρωπαϊκής Κοινότητας Άνθρακα και Χάλυβα, δυνάμει του άρθρου 95 της συνθήκης ΕΚΑΧ, με την ομόφωνη συγκατάθεση του Συμβουλίου και μετά από διαβουλεύσεις με τη συμβουλευτική επιτροπή.10. Σύμφωνα με τα ανωτέρω η Επιτροπή ζητεί από το Συμβούλιο να:(i) αποφασίσει σχετικά με την υπογραφή της συμφωνίας εξ ονόματος της Ευρωπαϊκής Κοινότητας(ii) συνάψει τη συμφωνία εξ ονόματος της ΕΚ και να δώσει τη συγκατάθεση και την έγκρισή του για τη σύναψη από την ΕΚΑΧ.Η συμφωνία θα τεθεί σε ισχύ μόνο αφού κυρωθεί από όλα τα κράτη μέλη.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την υπογραφή ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους και της Αραβικής Δημοκρατίας της Αιγύπτου, εξ ονόματος της Ευρωπαϊκής ΚοινότηταςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη,  τη συνθήκη για την ίδρυση της Ευρωπαϊκής Κοινότητας και, ιδίως το άρθρο 310, σε συνδυασμό με την πρώτη φράση του πρώτου εδαφίου του άρθρου 300 παράγραφος 2,την πρόταση της Επιτροπής [1][1]  ΕΕ C ...Εκτιμώντας τα εξής:(1) Οι διαπραγματεύσεις με την Αραβική Δημοκρατία της Αιγύπτου για ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, έχουν ολοκληρωθεί.(2) Υπό τον όρο της μεταγενέστερης σύναψής της, η συμφωνία είναι συνεπώς σκόπιμο να υπογραφεί εξ ονόματος της Ευρωπαϊκής Κοινότητας.ΑΠΟΦΑΣΙΖΕΙ:Άρθρο μόνοΥπό τον όρο της μεταγενέστερης σύναψής της, ο Πρόεδρος του Συμβουλίου εξουσιοδοτείται με το παρόν έγγραφο να υποδείξει τα πρόσωπα που είναι αρμόδια να υπογράψουν, εξ ονόματος της Ευρωπαϊκής Κοινότητας, την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου.Βρυξέλλες,  Για το Συμβούλιο Ο Πρόεδρος


title: Πρόταση απόφασης του Συμβουλίου για το σύστημα των ιδίων πόρων των Ευρωπαϊκών Κοινοτήτων (ΕΚ, Ευρατόμ) # Έγγραφο εργασίας της Επιτροπής σχετικά με τον υπολογισμό, τη χρηματοδότηση, την καταβολή και την εγγραφή στον προϋπολογισμό της διόρθωσης των ανισορροπιών του προϋπολογισμού υπέρ του Ηνωμένου Βασιλείου («διόρθωση του ΗΒ») σύμφωνα με τα άρθρα 4 και 5 της απόφασης του Συμβουλίου 2006/xxx/EΚ, Ευρατόμ για το σύστημα των ιδίων πόρων των Ευρωπαϊκών Κοινοτήτων

text:
Σημαντική ανακοίνωση νομικού περιεχομένου

|

52006PC0099

Πρόταση απόφασης του Συμβουλίου για το σύστημα των ιδίων πόρων των Ευρωπαϊκών Κοινοτήτων (ΕΚ, Ευρατόμ)  /* COM/2006/0099 τελικό - CNS 2006/0039 */

		ELΒρυξέλλες, 8.3.2006COM(2006) 99 τελικό2006/0039 (CNS)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια το σύστημα των ιδίων πόρων των Ευρωπαϊκών Κοινοτήτων(//ΕΚ, Ευρατόμ)(υποβληθείσα από την Επιτροπή)ΕΓΓΡΑΦΟ ΕΡΓΑΣΙΑΣ ΤΗΣ ΕΠΙΤΡΟΠΗΣσχετικά με τον υπολογισμό, τη χρηματοδότηση, την καταβολή και την εγγραφή στον προϋπολογισμό της διόρθωσης των ανισορροπιών του προϋπολογισμού υπέρ του Ηνωμένου Βασιλείου («διόρθωση του ΗΒ») σύμφωνα με τα άρθρα 4 και 5 της απόφασης του Συμβουλίου 2006/xxx/EΚ, Ευρατόμ για το σύστημα των ιδίων πόρων των Ευρωπαϊκών ΚοινοτήτωνΑΙΤΙΟΛΟΓΙΚΗ ΕΚΘΕΣΗ1. ΕΙΣΑΓΩΓΗΤην 15η–16η Δεκεμβρίου 2005 επετεύχθη στο Ευρωπαϊκό Συμβούλιο πολιτική συμφωνία για το δημοσιονομικό πλαίσιο 2007-2013 [1]. Επίσης, το Ευρωπαϊκό Συμβούλιο κάλεσε την Επιτροπή να εκπονήσει νέα απόφαση για τους ίδιους πόρους και να τροποποιήσει το έγγραφο εργασίας για τη διόρθωση του ΗΒ που τη συνοδεύει προκειμένου να εφαρμόσει τα συμπεράσματά του σχετικά με τη χρηματοδότηση της Ευρωπαϊκής Ένωσης. Η παράγραφος 78 της συμφωνίας για το δημοσιονομικό πλαίσιο που προσαρτάται στα συμπεράσματα του Ευρωπαϊκού Συμβουλίου ορίζει ότι :«Η απόφαση περί ιδίων πόρων και το έγγραφο εργασίας που τη συνοδεύει τροποποιούνται ώστε να μπορέσει να ολοκληρωθεί η διαδικασία επικύρωσης της απόφασης περί ιδίων πόρων από όλα τα κράτη μέλη ούτως ώστε να μπορέσει να τεθεί σε ισχύ το αργότερο στις αρχές του 2009 και ούτως ώστε να εισαχθούν οι κατωτέρω τροποποιήσεις. Οι τροποποιήσεις αυτές τίθενται σε ισχύ από 1ης Ιανουαρίου 2007, και εφαρμόζονται αναδρομικά ανάλογα με την περίπτωση …»Επιπλέον, το Ευρωπαϊκό Συμβούλιο αποφάσισε ότι :· τα ανώτατα όρια των ιδίων πόρων και των πιστώσεων αναλήψεως υποχρεώσεων πρέπει να διατηρηθούν στο σημερινό τους επίπεδο (παράγραφος 76), και· οι διακανονισμοί των ιδίων πόρων θα πρέπει να επιδιώκουν το συνολικό στόχο της ισοτιμίας. Οι διακανονισμοί αυτοί, κατά συνέπεια, θα πρέπει να εξασφαλίζουν ότι σύμφωνα με τα σχετικά συμπεράσματα του Ευρωπαϊκού Συμβουλίου του Φοντενεμπλό του 1984, κανένα κράτος μέλος δεν επιτρέπεται να υφίσταται δημοσιονομικό βάρος υπερβολικό σε σχέση με τη σχετική του ευημερία. Επομένως, πρέπει να θεσπιστούν διατάξεις οι οποίες θα καλύπτουν συγκεκριμένα κράτη μέλη (παράγραφος 77).Η παρούσα πρόταση απόφασης του Συμβουλίου για το σύστημα ιδίων πόρων των Ευρωπαϊκών Κοινοτήτων και το έγγραφο εργασίας για τη διόρθωση του ΗΒ που τη συνοδεύει τροποποιούν τις υφιστάμενες διατάξεις για τους ίδιους πόρους. Αυτές οι τροποποιήσεις αφορούν:· τις διατάξεις για την εφαρμογή των συμπερασμάτων του Ευρωπαϊκού Συμβουλίου της 15ης-16ης Δεκεμβρίου 2005 στον τομέα των ιδίων πόρων (βλέπε τμήματα 2 και 3 κατωτέρω)·· μερικές προσαρμογές υφιστάμενων διατάξεων για να ληφθούν υπόψη οι εξελίξεις μετά την έκδοση της ισχύουσας απόφασης για τους ίδιους πόρους από το Συμβούλιο τον Σεπτέμβριο του 2000 και για να βελτιωθεί η νομική και γλωσσική συνοχή των διατάξεων (βλέπε τμήματα 3 και 4 κατωτέρω).Όλες οι κατωτέρω παραπομπές στα άρθρα αναφέρονται στην παρούσα πρόταση απόφασης του Συμβουλίου για το σύστημα ιδίων πόρων των Ευρωπαϊκών Κοινοτήτων.2. ΕΦΑΡΜΟΓΗ ΤΩΝ ΣΥΜΠΕΡΑΣΜΑΤΩΝ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ – ΠΡΟΤΑΣΗ ΓΙΑ ΝΕΑ ΑΠΟΦΑΣΗ ΓΙΑ ΤΟΥΣ ΙΔΙΟΥΣ ΠΟΡΟΥΣ2.1. Πάγιος συντελεστής καταβολής ΦΠΑ– άρθρο 2 παράγραφος 4 πρώτο εδάφιοΤο Ευρωπαϊκό Συμβούλιο αποφάσισε ότι ο συντελεστής καταβολής ΦΠΑ πρέπει να καθοριστεί στο 0,30 % των προσαρμοσμένων βάσεων ΦΠΑ των κρατών μελών.Σύμφωνα με την ισχύουσα απόφαση για τους ίδιους πόρους 2000/597/ΕΚ, Ευρατόμ [2], ο ενιαίος συντελεστής καταβολής ΦΠΑ, ο οποίος στην πράξη επιβάλλεται στις προσαρμοσμένες βάσεις ΦΠΑ των κρατών μελών, καθορίζεται με την αφαίρεση από το «μέγιστο συντελεστή καταβολής» (που ανέρχεται επί του παρόντος στο 0,50 %) του «παγωμένου συντελεστή», ο οποίος με τη σειρά του υπολογίζεται σύμφωνα με ένα πολύπλοκο μαθηματικό τύπο που σχετίζεται με το μέγεθος της διόρθωσης του ΗΒ.Σύμφωνα με το νέο σύστημα, ο συντελεστής καταβολής θα καθοριστεί μόνιμα στο 0,30 %, το οποίο αντιστοιχεί στη διαφορά μεταξύ του τρέχοντος μέγιστου συντελεστή καταβολής που ανέρχεται στο 0,50 % και μιας μέσης τιμής του παγωμένου συντελεστή στο παρελθόν που ανέρχεται στο 0,20 %.Η αντικατάσταση του ισχύοντος πολύπλοκου και αδιαφανούς συστήματος υπολογισμού του συντελεστή καταβολής ΦΠΑ με πάγιο συντελεστή καταβολής αποτελεί ευπρόσδεκτη απλούστευση που έπρεπε να έχει πραγματοποιηθεί εδώ και καιρό. Ο σύνδεσμος μεταξύ του συντελεστή ΦΠΑ και της διόρθωσης του ΗΒ μέσω του «παγωμένου συντελεστή» συνιστά ιστορικό κατάλοιπο του συστήματος ιδίων πόρων πριν από το 1988, όταν η διόρθωση του ΗΒ χρηματοδοτούνταν σε συνάρτηση με τις μη προσαρμοσμένες βάσεις ΦΠΑ των κρατών μελών, ενώ από το 1988 και μετά χρηματοδοτείται σε συνάρτηση με τις βάσεις ΑΕΠ/ΑΕΕ [3] των κρατών μελών. Η θέσπιση πάγιου συντελεστή καταβολής ΦΠΑ (του ενιαίου συντελεστή) στο σημερινό επίπεδό του αποτελεί επομένως λογικό βήμα, αφού ο «παγωμένος συντελεστής» δεν έχει πλέον λόγο ύπαρξης.2.2. Προσωρινά μειωθέντες συντελεστές καταβολής του ΦΠΑ για συγκεκριμένα κράτη μέλη – άρθρο 2 παράγραφος 4 δεύτερο εδάφιοΤο Ευρωπαϊκό Συμβούλιο αποφάσισε ότι για την περίοδο 2007–2013, τέσσερεις χώρες θα τύχουν μειωμένων συντελεστών καταβολής ΦΠΑ για να μειωθεί το αντίστοιχο δημοσιονομικό τους βάρος. Κατά τη διάρκεια της περιόδου αυτής, ο συντελεστής καταβολής για την Αυστρία θα καθορισθεί στο 0,225 %, για τη Γερμανία στο 0,15 % και για τις Κάτω Χώρες και τη Σουηδία στο 0,10 %.2.3. Προσωρινές μειώσεις στις συνεισφορές ΑΕΕ για συγκεκριμένα κράτη μέλη – Άρθρο 2 παράγραφος 5Το Ευρωπαϊκό Συμβούλιο αποφάσισε ότι για την περίοδο 2007–2013, οι Κάτω Χώρες θα τύχουν ακαθάριστης μείωσης της ετήσιας συνεισφοράς ΑΕΕ τους, ύψους 605 εκατομμυρίων ευρώ και η Σουηδία ακαθάριστης μείωσης της ετήσιας συνεισφοράς ΑΕΕ της, ύψους 150 εκατομμυρίων ευρώ, σε τιμές του 2004.Αυτές οι ακαθάριστες μειώσεις θα χρηματοδοτηθούν από όλα τα κράτη μέλη, ήτοι συμπεριλαμβανομένων των Κάτω Χωρών και της Σουηδίας. Αυτές οι μειώσεις δεν αποβλέπουν στην αύξηση του μεγέθους της διόρθωσης του ΗΒ, ούτε στη μείωση των μεριδίων των Κάτω Χωρών και της Σουηδίας στη χρηματοδότηση της διόρθωσης του ΗΒ. Επομένως, οι ακαθάριστες μειώσεις θα χορηγηθούν μετά τον υπολογισμό της διόρθωσης του ΗΒ και της χρηματοδότησής της.Το μέτρο αυτό αποβλέπει στη μείωση του δημοσιονομικού βάρους των χωρών αυτών.2.4. Προσαρμογή της διόρθωσης του ΗΒ στη διεύρυνση – Άρθρο 4 παράγραφος 1 στοιχεία (στ), (ζ) και 4 παράγραφος 2Το Ευρωπαϊκό Συμβούλιο αποφάσισε ότι η διόρθωση των ανισορροπιών του προϋπολογισμού υπέρ του Ηνωμένου Βασιλείου θα εξακολουθεί να ισχύει πλήρως εκτός όσον αφορά τις δαπάνες στα κράτη μέλη που προσχώρησαν στην ΕΕ μετά την 30ή Απριλίου 2004.Οι δαπάνες σε αυτά τα νέα κράτη μέλη, εξαιρουμένων των δαπανών της αγοράς της ΚΓΠ (γεωργικών άμεσων ενισχύσεων και δαπανών που σχετίζονται με την αγορά καθώς και του μέρους των δαπανών αγροτικής ανάπτυξης που προέρχονται από το Τμήμα Εγγυήσεων του ΕΓΤΠΕ), θα αποκλείονται επομένως από το σύνολο των κατανεμημένων δαπανών για το σκοπό του υπολογισμού της διόρθωσης του ΗΒ.Η μείωση του συνόλου των κατανεμημένων δαπανών θα πραγματοποιείται σταδιακά, αρχής γενομένης από τη διόρθωση του 2008 που πρέπει να εγγραφεί στον προϋπολογισμό για πρώτη φορά το 2009 και να επιτύχει το ρυθμό κανονικής πορείας της με τη διόρθωση του 2010 που πρέπει να εγγραφεί στον προϋπολογισμό για πρώτη φορά το 2011, σύμφωνα με το παρακάτω χρονοδιάγραμμα :Διόρθωση του ΗΒ που πρέπει να εγγραφεί για πρώτη φορά στον προϋπολογισμό το έτος: | Ποσοστό των σχετικών με τη διεύρυνση δαπανών (όπως καθορίζονται ανωτέρω) που πρέπει να εξαιρείται από τον υπολογισμό της διόρθωσης του ΗΒ: |2009 | 20 |2010 | 70 |2011 | 100 |Επίσης, το Ευρωπαϊκό Συμβούλιο αποφάσισε ότι, κατά την περίοδο 2007–2013, η συνολική προσαρμογή του ποσού της διόρθωσης του ΗΒ που απορρέει από αυτή τη μείωση των κατανεμημένων δαπανών δεν υπερβαίνει τα 10,5 δισ. ευρώ, σε τιμές του 2004. Επομένως, η προτεινόμενη απόφαση του Συμβουλίου ορίζει ότι οι υπηρεσίες της Επιτροπής επαληθεύουν κάθε έτος εάν η σωρευμένη προσαρμογή της διόρθωσης του ΗΒ υπερβαίνει αυτό το ποσό. Εάν το υπερβαίνει, η συνεισφορά του ΗΒ στον προϋπολογισμό μειώνεται ανάλογα. Για το σκοπό του υπολογισμού, χρησιμοποιείται ο τελευταίος διαθέσιμος αποπληθωριστής ΑΕΠ, εκφρασμένος σε ευρώ, για την ΕΕ, όπως αυτός προβλέπεται από την Επιτροπή.Επιπλέον, το ποσό των 10,5 δισ. ευρώ αυξάνεται σε περίπτωση περαιτέρω διεύρυνσης πριν από το 2013, με την εξαίρεση της Ρουμανίας και της Βουλγαρίας.Η προσαρμογή αυτή του μηχανισμού διόρθωσης του ΗΒ, μόλις θα έχει εισαχθεί σταδιακά και με την προϋπόθεση ότι δεν θα υπάρξει υπέρβαση του ανώτατου ορίου των 10,5 δισ. ευρώ, θα εξασφαλίσει ότι το ΗΒ θα συμμετέχει πλήρως στη χρηματοδότηση της διεύρυνσης, με την εξαίρεση των γεωργικών δαπανών που προαναφέρθηκαν.Όπως ορίζεται στο Παράρτημα ΙΙΙ της συμφωνίας για το δημοσιονομικό πλαίσιο που προσαρτάται στα συμπεράσματα του Ευρωπαϊκού Συμβουλίου, η προσαρμογή που συνδέεται με τη διεύρυνση στην ισχύουσα απόφαση για τους ίδιους πόρους, ήτοι η μείωση του συνόλου των κατανεμημένων δαπανών κατά ποσό που αντιστοιχεί στις προενταξιακές δαπάνες στις υπό προσχώρηση χώρες κατά το έτος που προηγείται της προσχώρησής τους παύει να ισχύει, από τη διόρθωση του 2013 και μετά που πρέπει να εγγραφεί για πρώτη φορά στον προϋπολογισμό το 2014.2.5. Επανεξέταση του συστήματος ιδίων πόρων – Άρθρο 9Το Ευρωπαϊκό Συμβούλιο αποφάσισε (παράγραφος 80) ότι η Επιτροπή πρέπει να προβεί σε πλήρη, ευρείας κλίμακας επανεξέταση, που θα καλύπτει όλες τις πτυχές των δαπανών και των πόρων της ΕΕ και να υποβάλει έκθεση το 2008/2009.Επομένως, η πρόταση για απόφαση του Συμβουλίου ορίζει ότι στο πλαίσιο αυτής της πλήρους επανεξέτασης, η Επιτροπή αναλαμβάνει τη γενική επανεξέταση του συστήματος ιδίων πόρων, που συνοδεύεται, ενδεχομένως, από κατάλληλες προτάσεις.2.6. Έναρξη ισχύος και παραγωγής αποτελεσμάτων – Άρθρο 10Το Ευρωπαϊκό Συμβούλιο αποφάσισε ότι η νέα απόφαση για τους ίδιους πόρους πρέπει να εκδοθεί ώστε να μπορέσει να ολοκληρωθεί η διαδικασία επικύρωσης της απόφασης περί ιδίων πόρων από όλα τα κράτη μέλη ούτως ώστε να μπορέσει να τεθεί σε ισχύ το αργότερο στις αρχές του 2009, με αναδρομικά αποτελέσματα από την 1η Ιανουαρίου 2007.Οι διατάξεις των προηγουμένων αποφάσεων για τους ίδιους πόρους θα συνεχίσουν να εφαρμόζονται για τον υπολογισμό των ιδίων πόρων και της διόρθωσης του ΗΒ για τα έτη πριν από το 2007.3. ΕΦΑΡΜΟΓΗ ΤΩΝ ΣΥΜΠΕΡΑΣΜΑΤΩΝ ΤΟΥ ΕΥΡΩΠΑΪΚΟΥ ΣΥΜΒΟΥΛΙΟΥ – ΠΡΟΤΑΣΗ ΓΙΑ ΝΕΟ ΣΥΝΟΔΕΥΤΙΚΟ ΕΓΓΡΑΦΟ ΕΡΓΑΣΙΑΣ ΓΙΑ ΤΗ ΔΙΟΡΘΩΣΗ ΤΟΥ ΗΒΤο συνοδευτικό έγγραφο εργασίας για τη διόρθωση του ΗΒ τροποποιήθηκε για να ληφθούν υπόψη οι προτεινόμενες μεταβολές στην απόφαση για τους ιδίους πόρους. Οι μεταβολές αυτές αφορούν :– Την ημερομηνία έναρξης των αποτελεσμάτων του εγγράφου εργασίας.– Την απάλειψη της προσαρμογής που συνδέεται με την προενταξιακή βοήθεια.– Τη νέα προσαρμογή που συνδέεται με τις δαπάνες στα νέα κράτη μέλη.– Το ανώτατο όριο της συνολικής μείωσης της διόρθωσης του Ηνωμένου Βασιλείου που συνδέεται με την προαναφερθείσα νέα προσαρμογή.– Την προσαρμογή στις περαιτέρω διευρύνσεις του προαναφερθέντος ανώτατου ορίου.– Την απάλειψη του υπολογισμού του «παγωμένου συντελεστή» και όλων των παραπομπών στον αντίκτυπο της διόρθωσης του ΗΒ στον συντελεστή καταβολής ΦΠΑ.Επίσης, εισήχθησαν ορισμένες άλλες τροποποιήσεις για τη βελτίωση της συνοχής του κειμένου και τη διευκόλυνση της κατανόησης, Αυτές οι μεταβολές αφορούν μόνο την παρουσίαση, δεν έχουν αντίκτυπο στη μέθοδο υπολογισμού και είναι οι εξής :– Η απάλειψη του πλεονάζοντος διπλού υπολογισμού της χρηματοδότησης της διόρθωσης. Το τρέχον έγγραφο εργασίας επαναλαμβάνει τους κανόνες χρηματοδότησης της απόφασης για τούς ίδιους πόρους στο τμήμα 2 στοιχεία α) και β), προσθέτει όμως στο στοιχείο γ) τη φράση «προκειμένου να διασφαλιστεί το αποτέλεσμα αυτό αναπροσαρμόζονται αντιστοίχως οι βάσεις του ΑΕΠ». Αυτή η διάταξη δεν εκπληρώνει κανένα πρακτικό σκοπό και επομένως προτείνεται η απλούστευση του κειμένου και η διατήρηση μόνο της μεθόδου υπολογισμού που θεσπίζεται στην απόφαση για τους ίδιους πόρους, η οποία είναι επίσης η μέθοδος που παρουσιάζεται στους πίνακες χρηματοδότησης του ετήσιου προϋπολογισμού.– Η βελτίωση της μαθηματικής παρουσίασης των διαφόρων σταδίων του υπολογισμού.– Η προσαρμογή της παρουσίασης των κατανεμημένων δαπανών στην ονοματολογία και στη δομή του δημοσιονομικού πλαισίου 2007-2013.– Μερικές καθαρά γλωσσικές βελτιώσεις και βελτιώσεις ως προς την παρουσίαση του κειμένου.4. ΑΛΛΕΣ ΠΡΟΣΑΡΜΟΓΕΣ ΣΤΗΝ ΙΣΧΥΟΥΣΑ ΑΠΟΦΑΣΗ ΓΙΑ ΤΟΥΣ ΙΔΙΟΥΣ ΠΟΡΟΥΣ 2000/597/ΕΚ, ΕΥΡΑΤΟΜ4.1. Άρση της διάκρισης μεταξύ γεωργικών εισφορών και τελωνειακών δασμών – Άρθρο 2 παράγραφος 2 στοιχεία α) και β)Μετά την εφαρμογή στο κοινοτικό δίκαιο των συμφωνιών που συνήφθησαν κατά τη διάρκεια των πολυμερών εμπορικών διαπραγματεύσεων του γύρου της Ουρουγουάης, δεν υπάρχει πλέον ουσιαστική διαφορά μεταξύ γεωργικών εισφορών και τελωνειακών δασμών. Η διαφορά δεν συνδέεται με τις ίδιες τις εισφορές ή τους δασμούς αλλά μόνο με το χαρακτήρα των προϊόντων (γεωργικά έναντι μη γεωργικών) στα οποία επιβάλλονται.Για να αντικατοπτριστεί καλύτερα αυτή η κατάσταση, στην πρόταση απόφασης του Συμβουλίου συγχωνεύονται τα στοιχεία α) και β) του άρθρου 2 παράγραφος 1 της ισχύουσας απόφασης του Συμβουλίου και τροποποιείται ελαφρά η διατύπωση για να αρθεί κάθε ρητή διάκριση μεταξύ των εισαγωγικών δασμών στον γεωργικό και στον μη γεωργικό τομέα. Κατά συνέπεια, ο πόρος που βασίζεται στον ΦΠΑ μεταφέρεται στο άρθρο 2 παράγραφος 1 στοιχείο β) και ο πόρος που βασίζεται στο ΑΕΕ στο άρθρο 2 παράγραφος 1 στοιχείο γ).Εξακολουθεί να γίνεται παραπομπή σε άλλες εισφορές, δασμούς κ.λ.π. που δεν ισχύουν πλέον, διότι μπορεί να υπάρχουν ακόμα σχετικές εκκρεμείς τελωνειακές οφειλές στην καλούμενη λογιστική Β (ήτοι να αφορούν εκκρεμείς αμφισβητούμενες αξιώσεις).4.2. Εφαρμογή σημαντικών στατιστικών μεταβολών στο ΑΕΕ για τους σκοπούς των ιδίων πόρων – Άρθρο 2 παράγραφος 7Σύμφωνα με το άρθρο 2 παράγραφος 7 δεύτερο εδάφιο της ισχύουσας απόφασης για τους ίδιους πόρους «Στην περίπτωση τροποποιήσεων του ΕΣΟΛ [Ευρωπαϊκό σύστημα εθνικών και περιφερειακών λογαριασμών] 95 που συνεπάγονται σημαντικές μεταβολές του ΑΕΕ … το Συμβούλιο, αποφαινόμενο ομοφώνως … αποφασίζει εάν οι τροποποιήσεις αυτές θα ισχύουν για τους σκοπούς της παρούσας απόφασης».Ωστόσο, δεν υπάρχει λόγος για τον οποίο οι στατιστικές μεταβολές που εγκρίθηκαν από την ΕΕ για τη βελτίωση της μεθοδολογίας του ΕΣΟΛ και την επίτευξη ακριβέστερης ενδοευρωπαϊκής σύγκρισης των οικονομικών δραστηριοτήτων δεν πρέπει να ισχύουν στον τομέα των ιδίων πόρων. Επίσης, είναι σημαντική η εφαρμογή των συμφωνηθεισών μεταβολών με ομοιόμορφο τρόπο στα κράτη μέλη πριν από τη χρήση τους ως βάση για τον καθορισμό των καταβολών των ιδίων πόρων τους. Επομένως προτείνεται η ακόλουθη μεταβολή της διατύπωσης :«Στην περίπτωση τροποποιήσεων του ΕΣΟΛ 95 που συνεπάγονται σημαντικές μεταβολές του ΑΕΕ … το Συμβούλιο, αποφαινόμενο ομοφώνως … αποφασίζει πότε θα ισχύουν οι τροποποιήσεις αυτές για τους σκοπούς της παρούσας απόφασης .»4.3. Ανώτατα όρια των ιδίων πόρων και των αναλήψεων υποχρεώσεων – Άρθρο 3Ενόψει της μετάβασης από το ΕΣΟΛ 79 στο ΕΣΟΛ 95 για τους σκοπούς του προϋπολογισμού και των ιδίων πόρων και προκειμένου να διατηρηθεί σταθερό το ποσό των δημοσιονομικών πόρων που τίθεται στη διάθεση των Κοινοτήτων, η Επιτροπή υπολόγισε εκ νέου το ανώτατο όριο των ιδίων πόρων και το ανώτατο όριο των πιστώσεων για αναλήψεις υποχρεώσεων, το οποίο εκφράζεται με δύο δεκαδικά ψηφία, σύμφωνα με τον μαθηματικό τύπο στο άρθρο 3 παράγραφοι 1 και 2 της ισχύουσας απόφασης για τους ίδιους πόρους 2000/597/ΕΚ Euratom. Τον Δεκέμβριο του 2001 [4], η Επιτροπή ανακοίνωσε τα νέα ανώτατα όρια στο Συμβούλιο και το Ευρωπαϊκό Κοινοβούλιο. Το ανώτατο όριο των ιδίων πόρων ισούται με το 1,24 % του συνόλου των ΑΕΕ των κρατών μελών σε τιμές αγοράς και το ανώτατο όριο για τις πιστώσεις για αναλήψεις υποχρεώσεων καθορίζεται στο 1,31 % του συνόλου των ΑΕΕ των κρατών μελών.Tο Ευρωπαϊκό Συμβούλιο της 15ης–16ης Δεκεμβρίου 2005 αποφάσισε ότι αυτά τα ανώτατα όρια πρέπει να διατηρηθούν στα σημερινά τους ποσοστιαία επίπεδα, γεγονός που αντικατοπτρίζεται στην παρούσα πρόταση για νέα απόφαση του Συμβουλίου.4.4. Απαληφθείσες παραπομπές στα αποθεματικά – Άρθρα 2 παράγραφος 6, 6 και 7Οι διατάξεις της ισχύουσας απόφασης για τους ίδιους πόρους διευκρινίζουν ότι τα έσοδα που απαιτούνται για την κάλυψη των αποθεματικών ζητούνται μόνο όταν είναι αναγκαία.Ωστόσο, από το 2003 δεν υφίσταται πλέον το νομισματικό αποθεματικό. Περαιτέρω στη νέα διοργανική συμφωνία (IIA) προτείνεται η ένταξη του αποθεματικού έκτακτης βοήθειας στον προϋπολογισμό ως πρόβλεψη και τελικά, όπως προτείνεται στο σχέδιο IIA που υποβλήθηκε από την Επιτροπή την 1η Φεβρουαρίου 2006, η μετατροπή του αποθεματικού για την εγγύηση των δανείων προς τρίτες χώρες σε απλουστευμένο μηχανισμό πρόβλεψης όπου οι αναγκαίες πιστώσεις για την τροφοδότηση του Ταμείου Εγγύησης Δανείων πρέπει να εγγράφονται στον προϋπολογισμό, καταργώντας την ανάγκη για ειδική πρόβλεψη όσον αφορά τη σχετική πρόσκληση καταβολής πόρων.Επομένως, όλες οι αναφορές στα αποθεματικά απαλείφθηκαν στην πρόταση απόφασης του Συμβουλίου. Ως δευτερογενής επίπτωση, αυτό σημαίνει ότι οι πιθανές μεταβολές στα υφιστάμενα αποθεματικά δεν απαιτούν πλέον τροποποίηση της απόφασης των ιδίων πόρων (που συνεπάγεται ομοφωνία στο Συμβούλιο και επικύρωση από τα κράτη μέλη).4.5. Βελτίωση της παραπομπής στην έκδοση μέτρων εφαρμογής – Άρθρο 8 παράγραφος 2Το Ελεγκτικό Συνέδριο στη γνωμοδότησή του σχετικά με την πρόταση του 2004 της Επιτροπής για ένα νέο σύστημα ιδίων πόρων, επέκρινε την προτεινόμενη διατύπωση του άρθρου 8 παράγραφος 2 καθώς και τη διατύπωση στην ισχύουσα απόφαση για τους ίδιους πόρους δηλώνοντας ότι το άρθρο αυτό «με το να ερμηνεύει το αντικείμενο των επαληθεύσεων και των ελέγχων του Συνεδρίου καταλήγει να τροποποιεί διάταξη της συνθήκης, έξω από τα πλαίσια της διαδικασίας που προβλέπεται για το σκοπό αυτό» [5]. Περαιτέρω, το Ελεγκτικό Συνέδριο επέκρινε το γεγονός ότι το άρθρο 279 της Συνθήκης δεν αναφέρεται ως νομική βάση για την έκδοση μέτρων εφαρμογής και ότι συνεπώς η γνωμοδότηση του Συνεδρίου δεν απαιτείται.Εφόσον οι παραπομπές στις εξουσίες του Ελεγκτικού Συνεδρίου δεν απαιτούνται στο παρόν πλαίσιο και η διαβούλευση με το Συνέδριο για τα μέτρα εφαρμογής αποτελεί συνήθη πρακτική, το προτεινόμενο κείμενο βελτιώθηκε ανάλογα.2006/0039 (CNS)ΑΠΟΦΑΣΗ ΤΟΥ ΣΥΜΒΟΥΛΙΟΥτηςγια το σύστημα των ιδίων πόρων των Ευρωπαϊκών Κοινοτήτων(//ΕΚ, Ευρατόμ)Το ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 269,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 173,την πρόταση της Επιτροπής [6],τη γνώμη του Ευρωπαϊκού Κοινοβουλίου [7],τη γνώμη του Ελεγκτικού Συνεδρίου [8],τη γνώμη της Ευρωπαϊκής Οικονομικής και Κοινωνικής Επιτροπής [9],Εκτιμώντας τα ακόλουθα :(1) Η σύνοδος του Ευρωπαϊκού Συμβουλίου των Βρυξελλών της 15ης και 16ης Δεκεμβρίου 2005 κατέληξε, μεταξύ άλλων, στο συμπέρασμα ότι οι διακανονισμοί των ιδίων πόρων θα πρέπει να επιδιώκουν το συνολικό στόχο της ισοτιμίας. Οι διακανονισμοί αυτοί, κατά συνέπεια, θα πρέπει να εξασφαλίζουν ότι, σύμφωνα με τα σχετικά συμπεράσματα του Ευρωπαϊκού Συμβουλίου του Φοντενεμπλό του 1984, κανένα κράτος μέλος δεν επιτρέπεται να υφίσταται δημοσιονομικό βάρος υπερβολικό σε σχέση με τη σχετική του ευημερία. Επομένως, πρέπει να θεσπιστούν διατάξεις οι οποίες θα καλύπτουν συγκεκριμένα κράτη μέλη.(2) Το σύστημα ιδίων πόρων των Κοινοτήτων πρέπει να εξασφαλίζει επαρκείς πόρους για την εύρυθμη ανάπτυξη των πολιτικών των Κοινοτήτων, με την επιφύλαξη της ανάγκης εφαρμογής αυστηρής δημοσιονομικής πειθαρχίας.(3) Για τους σκοπούς της παρούσας απόφασης, ως Ακαθάριστο Εθνικό Εισόδημα (ΑΕΕ) ορίζεται το ετήσιο ΑΕΕ σε τιμές αγοράς όπως προβλέπεται από την Επιτροπή κατ’ εφαρμογή του Ευρωπαϊκού συστήματος εθνικών και περιφερειακών λογαριασμών (εφεξής καλούμενου «ΕΣΟΛ 95»), σύμφωνα με τον κανονισμό του Συμβουλίου (ΕΚ) αριθ. 2223/96 [10].(4) Ενόψει της μετάβασης από το ΕΣΟΛ 79 στο ΕΣΟΛ 95 για τους σκοπούς του προϋπολογισμού και των ιδίων πόρων και προκειμένου να διατηρηθεί σταθερό το ποσό των δημοσιονομικών πόρων που τίθεται στη διάθεση των Κοινοτήτων, η Επιτροπή υπολόγισε εκ νέου, σύμφωνα με το άρθρο 3 παράγραφοι 1 και 2 της απόφασης του Συμβουλίου 2000/597/ΕΚ, Ευρατόμ [11], το ανώτατο όριο των ιδίων πόρων και το ανώτατο όριο των πιστώσεων για αναλήψεις υποχρεώσεων, το οποίο εκφράζεται με δύο δεκαδικά ψηφία, βάσει του μαθηματικού τύπου στο εν λόγω άρθρο. Η Επιτροπή ανακοίνωσε τα νέα ανώτατα όρια στο Συμβούλιο και το Ευρωπαϊκό Κοινοβούλιο τον Δεκέμβριο του 2001 [12]. Το ανώτατο όριο των ιδίων πόρων ισούται με το 1,24 % του συνόλου των ΑΕΕ των κρατών μελών σε τιμές αγοράς και το ανώτατο όριο για τις πιστώσεις για αναλήψεις υποχρεώσεων καθορίζεται στο 1,31 % του συνόλου των ΑΕΕ των κρατών μελών. Το Ευρωπαϊκό Συμβούλιο της 15ης και της 16ης Δεκεμβρίου 2005 αποφάσισε ότι αυτά τα ανώτατα όρια πρέπει να διατηρηθούν στα σημερινά επίπεδά τους.(5) Προκειμένου να διατηρηθεί σταθερό το ποσό των δημοσιονομικών πόρων που τίθεται στη διάθεση των Ευρωπαϊκών Κοινοτήτων, είναι σκόπιμο να προσαρμοστούν αυτά τα ανώτατα όρια, που εκφράζονται ως ποσοστό του ΑΕΕ, σε περίπτωση τροποποιήσεων του ΕΣΟΛ 95 που επιφέρουν σημαντικές μεταβολές στο επίπεδο του ΑΕΕ.(6) Μετά την εφαρμογή στο κοινοτικό δίκαιο των συμφωνιών που συνήφθησαν κατά τη διάρκεια των πολυμερών εμπορικών διαπραγματεύσεων του γύρου της Ουρουγουάης, δεν υπάρχει πλέον ουσιαστική διαφορά μεταξύ γεωργικών εισφορών και τελωνειακών δασμών. Επομένως, είναι σκόπιμη η απάλειψη της εν λόγω διάκρισης στον τομέα του προϋπολογισμού της ΕΕ.(7) Για τους σκοπούς της διαφάνειας και της απλούστευσης, το Ευρωπαϊκό Συμβούλιο της 15ης και 16ης Δεκεμβρίου 2005 αποφάσισε ότι ο ενιαίος συντελεστής καταβολής του ΦΠΑ πρέπει να καθοριστεί στο 0,30 %.(8) Το Ευρωπαϊκό Συμβούλιο της 15ης και 16ης Δεκεμβρίου 2005 αποφάσισε ότι η Αυστρία, η Γερμανία, οι Κάτω Χώρες και η Σουηδία πρέπει να τύχουν μειωμένων συντελεστών καταβολής ΦΠΑ για την περίοδο 2007–2013 και ότι οι Κάτω Χώρες και η Σουηδία πρέπει να τύχουν ακαθάριστης μείωσης της ετήσιας συνεισφοράς τους που βασίζεται στο ΑΕΕ για την ίδια περίοδο.(9) Το Ευρωπαϊκό Συμβούλιο της 15ης και 16ης Δεκεμβρίου 2005 αποφάσισε ότι ο μηχανισμός διόρθωσης υπέρ του Ηνωμένου Βασιλείου πρέπει να διατηρηθεί, παράλληλα με τη μειωμένη χρηματοδότηση της διόρθωσης της οποίας τυγχάνουν η Γερμανία, η Αυστρία, η Σουηδία και οι Κάτω Χώρες. Ωστόσο, μετά από περίοδο σταδιακής εφαρμογής μεταξύ του 2009 και του 2011, το Ηνωμένο Βασίλειο πρέπει να συμμετέχει πλήρως στη χρηματοδότηση των δαπανών της διεύρυνσης, εκτός από τις γεωργικές άμεσες ενισχύσεις και τις δαπάνες που σχετίζονται με την αγορά καθώς και το μέρος των δαπανών αγροτικής ανάπτυξης που προέρχεται από το Τμήμα Εγγυήσεων του ΕΓΤΠΕ. Επομένως, ο υπολογισμός της διόρθωσης υπέρ του Ηνωμένου Βασιλείου θα προσαρμοστεί με τον σταδιακό αποκλεισμό των δαπανών που κατανέμονται στα κράτη μέλη τα οποία προσχώρησαν στην ΕΕ μετά την 30ή Απριλίου 2004, εκτός από τις γεωργικές δαπάνες και τις δαπάνες αγροτικής ανάπτυξης που αναφέρθηκαν παραπάνω. Η προσαρμογή της διόρθωσης υπέρ του Ηνωμένου Βασιλείου ως αποτέλεσμα αυτής της μείωσης των κατανεμημένων δαπανών δεν πρέπει να υπερβαίνει τα 10,5 δισ. ευρώ σε τιμές 2004 για την περίοδο 2007–2013. Σε περίπτωση περαιτέρω διεύρυνσης πριν από το 2013, εκτός από την προσχώρηση της Ρουμανίας και της Βουλγαρίας, το ποσό πρέπει να προσαρμοστεί δεόντως.(10) Το Ευρωπαϊκό Συμβούλιο της 15ης και 16ης Δεκεμβρίου 2005 αποφάσισε ότι οι διατάξεις του άρθρου 4 στοιχείο στ) της απόφασης 2000/597/ΕΚ, Ευρατόμ σχετικά με τον αποκλεισμό των ετήσιων δαπανών προ της προσχώρησης στις υπό προσχώρηση χώρες από τον υπολογισμό της διόρθωσης υπέρ του Ηνωμένου Βασιλείου πρέπει να παύσουν να ισχύουν από τη διόρθωση που θα εγγραφεί για πρώτη φορά στον προϋπολογισμό το 2014.(11) Το Ευρωπαϊκό Συμβούλιο της 15ης και 16ης Δεκεμβρίου 2005 κάλεσε την Επιτροπή να προβεί σε πλήρη, ευρείας κλίμακας επανεξέταση, που θα καλύπτει όλες τις πτυχές των δαπανών της ΕΕ και των πόρων, προκειμένου να υποβάλει έκθεση το 2008/2009. Επομένως, εντός αυτού του πλαισίου, η Επιτροπή πρέπει να πραγματοποιήσει γενική επανεξέταση της λειτουργίας του συστήματος ιδίων πόρων που θα συνοδεύεται ενδεχομένως από κατάλληλες προτάσεις.(12) Πρέπει να θεσπιστούν διατάξεις που θα εξασφαλίσουν τη μετάβαση από το σύστημα που εισάγει η απόφαση 2000/597/ΕΚ, Ευρατόμ, στο σύστημα που προκύπτει από την παρούσα απόφαση.(13) Το Ευρωπαϊκό Συμβούλιο της 15ης και 16ης Δεκεμβρίου 2005 αποφάσισε ότι η παρούσα απόφαση θα πρέπει να τεθεί σε εφαρμογή την 1η Ιανουαρίου 2007,ΕΞΕΔΩΣΕ ΤΙΣ ΠΑΡΟΥΣΕΣ ΔΙΑΤΑΞΕΙΣ, ΤΗΝ ΑΠΟΔΟΧΗ ΤΩΝ ΟΠΟΙΩΝ ΣΥΝΙΣΤΑ ΣΤΑ ΚΡΑΤΗ ΜΕΛΗ :Άρθρο 1Οι ίδιοι πόροι διατίθενται στις Κοινότητες σύμφωνα με τους κανόνες που τίθενται στα επόμενα άρθρα προκειμένου να εξασφαλιστεί η χρηματοδότηση του προϋπολογισμού της Ευρωπαϊκής Ένωσης, σύμφωνα με το άρθρο 269 της συνθήκης για την ίδρυση της Ευρωπαϊκής Κοινότητας (εφεξής «συνθήκη ΕΚ») και το άρθρο 173 της συνθήκης για την ίδρυση της Ευρωπαϊκής Κοινότητας Ατομικής Ενέργειας (εφεξής «συνθήκη Ευρατόμ»).Ο προϋπολογισμός της Ευρωπαϊκής Ένωσης χρηματοδοτείται εξ ολοκλήρου, με την επιφύλαξη των άλλων εσόδων, από τους ιδίους πόρους των Κοινοτήτων.Άρθρο 21. Συνιστούν ιδίους πόρους εγγραφομένους στον προϋπολογισμό της Ευρωπαϊκής Ένωσης τα έσοδα από :(α) εισφορές, πριμοδοτήσεις, συμπληρωματικά ή εξισωτικά ποσά, πρόσθετα ποσά ή συντελεστές, δασμούς του κοινού δασμολογίου και λοιπούς δασμούς που έχουν θεσπιστεί ή θα θεσπιστούν από τα θεσμικά όργανα των Κοινοτήτων επί των συναλλαγών με χώρες μη μέλη, δασμούς που επιβάλλονται στα προϊόντα τα οποία υπάγονται στη συνθήκη για την ίδρυση της Ευρωπαϊκής Κοινότητας Άνθρακα και Χάλυβα που έληξε, όπως και από εισφορές και άλλα τέλη στο πλαίσιο της κοινής οργάνωσης των αγορών ζάχαρης·(β) με την επιφύλαξη του παρόντος άρθρου παράγραφος 4 εδάφιο δεύτερο, την εφαρμογή ενιαίου συντελεστή για όλα τα κράτη μέλη στην εναρμονισμένη βάση ΦΠΑ, η οποία καθορίζεται σύμφωνα με τους κοινοτικούς κανόνες. Η βάση υπολογισμού η οποία λαμβάνεται υπόψη προς τούτο δεν υπερβαίνει το 50 % του ΑΕΕ κάθε κράτους μέλους, όπως αυτό ορίζεται στην παράγραφο 7·(γ) με την επιφύλαξη του παρόντος άρθρου παράγραφος 5 εδάφιο δεύτερο, την εφαρμογή ενιαίου συντελεστή - που θα καθοριστεί στο πλαίσιο της διαδικασίας του προϋπολογισμού βάσει όλων των άλλων εσόδων - στο άθροισμα των ΑΕΕ όλων των κρατών μελών.2. Επίσης, συνιστούν ιδίους πόρους εγγραφομένους στον προϋπολογισμό της Ευρωπαϊκής Ένωσης τα έσοδα από άλλες εισφορές οι οποίες θεσπίζονται ενδεχομένως στο πλαίσιο κοινής πολιτικής, σύμφωνα με τη συνθήκη ΕΚ και τη συνθήκη Ευρατόμ, εφόσον έχει τηρηθεί η διαδικασία του άρθρου 269 της συνθήκης ΕΚ ή του άρθρου 173 της συνθήκης Ευρατόμ.3. Τα κράτη μέλη παρακρατούν, ως έξοδα είσπραξης, το 25 % των ποσών που πρέπει να καταβληθούν βάσει της παραγράφου 1 στοιχείο α).4. Ο ενιαίος συντελεστής που αναφέρεται στην παράγραφο 1 στοιχείο β), αντιστοιχεί στο 0,30 %.Ωστόσο, για την περίοδο 2007–2013, ο συντελεστής καταβολής του πόρου ΦΠΑ για την Αυστρία καθορίζεται στο 0,225 %, για τη Γερμανία στο 0,15 % και για τις Κάτω Χώρες και τη Σουηδία στο 0,10 %.5. Ο ενιαίος συντελεστής που καθορίζεται στην παράγραφο 1 στοιχείο γ) εφαρμόζεται στο ΑΕΕ κάθε κράτους μέλους.Ωστόσο, για την περίοδο 2007–2013, οι Κάτω Χώρες τυγχάνουν ακαθάριστης μείωσης της ετήσιας συνεισφοράς ΑΕΕ τους, ύψους 605 εκατομμυρίων ευρώ και η Σουηδία ακαθάριστης μείωσης της ετήσιας συνεισφοράς ΑΕΕ της, ύψους 150 εκατομμυρίων ευρώ, σε τιμές του 2004. Αυτά τα ποσά προσαρμόζονται στις τρέχουσες τιμές με την εφαρμογή του πλέον πρόσφατου αποπληθωριστή ΑΕΠ, εκφρασμένου σε ευρώ, για την ΕΕ, όπως προβλέπεται από την Επιτροπή, που είναι διαθέσιμος κατά την κατάρτιση του προσχεδίου προϋπολογισμού. Αυτές οι ακαθάριστες μειώσεις χορηγούνται μετά τον υπολογισμό της διόρθωσης υπέρ του Ηνωμένου Βασιλείου και της χρηματοδότησής της που αναφέρονται στα άρθρα 4 και 5 της παρούσας απόφασης και δεν έχουν συνέπειες στον υπολογισμό αυτό.6. Αν ο προϋπολογισμός δεν εγκριθεί στην αρχή του οικονομικού έτους, εξακολουθούν να εφαρμόζονται, μέχρι την έναρξη ισχύος των νέων συντελεστών, οι προηγούμενοι συντελεστές καταβολής ΦΠΑ και ΑΕΕ.7. Για την εφαρμογή της παρούσας απόφασης, ως ΑΕΕ θεωρείται το ετήσιο ΑΕΕ σε αγοραίες τιμές όπως καθορίζεται από την Επιτροπή κατ' εφαρμογή του ΕΣΟΛ 95, σύμφωνα με τον κανονισμό (ΕΚ) αριθ. 2223/96.Στην περίπτωση τροποποιήσεων του ΕΣΟΛ 95 που συνεπάγονται σημαντικές μεταβολές του ΑΕΕ όπως προβλέπεται από την Επιτροπή, το Συμβούλιο, αποφαινόμενο ομοφώνως βάσει πρότασης της Επιτροπής και κατόπιν διαβούλευσης με το Ευρωπαϊκό Κοινοβούλιο, αποφασίζει πότε οι τροποποιήσεις αυτές θα εφαρμοστούν για τους σκοπούς της παρούσας απόφασης.Άρθρο 31. Το συνολικό ποσό των ιδίων πόρων που χορηγείται στις Κοινότητες για την κάλυψη των πιστώσεων πληρωμών δεν μπορεί να υπερβαίνει το 1,24% του συνολικού ΑΕΕ των κρατών μελών.2. Το συνολικό ποσό των πιστώσεων αναλήψεως υποχρεώσεων που εγγράφονται στο γενικό προϋπολογισμό της Ευρωπαϊκής Ένωσης δεν μπορεί να υπερβαίνει το 1,31% του συνολικού ΑΕΕ των κρατών μελών.Διατηρείται εύρυθμη σχέση μεταξύ των πιστώσεων αναλήψεως υποχρεώσεων και των πιστώσεων πληρωμών, προκειμένου να διασφαλιστεί η συμβατότητά τους και να τηρηθεί κατά τα επόμενα έτη το ανώτατο όριο που αναφέρεται στην παράγραφο 1.3. Σε περίπτωση τροποποιήσεων του ΕΣΟΛ 95 που συνεπάγονται σημαντικές μεταβολές στο επίπεδο του ΑΕΕ που εφαρμόζεται για τους σκοπούς της παρούσας απόφασης, τα ανώτατα όρια των πιστώσεων αναλήψεως υποχρεώσεων και πληρωμών όπως καθορίζονται στις παραγράφους 1 και 2, θα υπολογιστούν εκ νέου από την Επιτροπή με βάση τον ακόλουθο μαθηματικό τύπο :(...PICT...)όπου t είναι το τελευταίο πλήρες έτος για το οποίο είναι διαθέσιμα τα στοιχεία σύμφωνα με τον κανονισμό (ΕΚ, Ευρατόμ) αριθ. 1287/2003 [13] του Συμβουλίου ("κανονισμó ΑΕΕ").Άρθρο 41. Χορηγείται στο Ηνωμένο Βασίλειο διόρθωση των ανισορροπιών του προϋπολογισμού.Η διόρθωση αυτή καθορίζεται ως ακολούθως :α) με τον υπολογισμό της διαφοράς, κατά το προηγούμενο οικονομικό έτος, μεταξύ:- του ποσοστιαίου μεριδίου του Ηνωμένου Βασιλείου στο άθροισμα των μη προσαρμοσμένων βάσεων υπολογισμού του ΦΠΑ, και- του ποσοστιαίου μεριδίου του Ηνωμένου Βασιλείου στο σύνολο των κατανεμημένων δαπανών·β) με τον πολλαπλασιασμό της εν λόγω διαφοράς επί το σύνολο των κατανεμημένων δαπανών·γ) με τον πολλαπλασιασμό του αποτελέσματος του στοιχείου β) επί 0,66·δ) με την αφαίρεση από το γινόμενο του στοιχείου γ) του αποτελέσματος που προκύπτει για το Ηνωμένο Βασίλειο λόγω προσαρμογής της βάσης ΦΠΑ και των καταβολών που αναφέρονται στο άρθρο 2 παράγραφος 1 στοιχείο γ), δηλαδή τη διαφορά μεταξύ :- του ποσού που έπρεπε να είχε καταβάλει το Ηνωμένο Βασίλειο για τα ποσά που χρηματοδοτήθηκαν από τους πόρους που αναφέρονται στο άρθρο 2 παράγραφος 1 στοιχεία β) και γ), εάν είχε εφαρμοσθεί ενιαίος συντελεστής στις μη προσαρμοσμένες βάσεις ΦΠΑ, και- των καταβολών του Ηνωμένου Βασιλείου σύμφωνα με το άρθρο 2 παράγραφος 1 στοιχεία β) και γ)·ε) με την αφαίρεση από το αποτέλεσμα του στοιχείου δ) των καθαρών κερδών του Ηνωμένου Βασιλείου που προκύπτουν από την αύξηση του ποσοστού των πόρων που αναφέρονται στο άρθρο 2 παράγραφος 1 στοιχείο α) το οποίο παρακρατούν τα κράτη μέλη για την κάλυψη των εξόδων είσπραξης και άλλων σχετικών δαπανών·στ) σε κάθε διεύρυνση της Ευρωπαϊκής Ένωσης, με τον υπολογισμό της αναπροσαρμογής του αποτελέσματος που προβλέπει το στοιχείο ε) με σκοπό τη μείωση της αντιστάθμισης και προκειμένου να εξασφαλιστεί ότι οι δαπάνες που δεν είχαν αντισταθμιστεί πριν από τη διεύρυνση δεν θα αντισταθμιστούν και στη συνέχεια. Η αναπροσαρμογή αυτή πραγματοποιείται με τη μείωση του συνολικού ποσού των κατανεμημένων δαπανών κατά ποσό ισοδύναμο με τις ετήσιες δαπάνες πριν από την προσχώρηση στις υπό προσχώρηση χώρες. Όλα τα ποσά που υπολογίζονται έτσι, μεταφέρονται στα επόμενα οικονομικά έτη και προσαρμόζονται κάθε έτος με βάση τον τελευταίο διαθέσιμο αποπληθωριστή, εκφρασμένο σε ευρώ, του ΑΕΠ για την ΕΕ, όπως προβλέπεται από την Επιτροπή. Το παρόν στοιχείο παύει να ισχύει από την εγγραφή της διόρθωσης στον προϋπολογισμό για πρώτη φορά το 2014·(ζ) με την προσαρμογή του υπολογισμού, με τη μείωση του συνόλου των κατανεμημένων δαπανών κατά το σύνολο των κατανεμημένων δαπανών στα κράτη μέλη που προσχώρησαν στην ΕΕ μετά την 30ή Απριλίου 2004, εκτός από τις γεωργικές άμεσες ενισχύσεις και τις δαπάνες που σχετίζονται με την αγορά καθώς και από το μέρος των δαπανών αγροτικής ανάπτυξης που προέρχεται από το Τμήμα Εγγυήσεων του ΕΓΤΠΕ.Η μείωση αυτή εφαρμόζεται σταδιακά σύμφωνα με το ακόλουθο χρονοδιάγραμμα. Διόρθωση του ΗΒ που πρέπει να εγγραφεί για πρώτη φορά στον προϋπολογισμό το έτος: | Ποσοστό των σχετικών με τη διεύρυνση δαπανών (όπως καθορίζονται ανωτέρω) που πρέπει να εξαιρείται από τον υπολογισμό της διόρθωσης του ΗΒ |2009 | 20 |2010 | 70 |2011 | 100 |2. Για την περίοδο 2007-2013 η συνολική προσαρμογή του ποσού της διόρθωσης του Ηνωμένου Βασιλείου που απορρέει από τη μείωση των κατανεμημένων δαπανών που αναφέρονται στην παράγραφο 1 στοιχείο ζ) ανωτέρω δεν υπερβαίνει τα 10,5 δισ. ευρώ, σε τιμές του 2004. Κάθε έτος, οι υπηρεσίες της Επιτροπής επαληθεύουν εάν η σωρευμένη προσαρμογή της διόρθωσης υπερβαίνει αυτό το ποσό. Για το σκοπό αυτού του υπολογισμού, τα ποσά σε τρέχουσες τιμές μετατρέπονται σε τιμές του 2004 με την εφαρμογή του τελευταίου διαθέσιμου αποπληθωριστή ΑΕΠ, εκφρασμένου σε ευρώ, για την ΕΕ όπως προβλέπεται από την Επιτροπή. Εάν σημειωθεί υπέρβαση του ανώτατου ορίου των 10,5 δισ. ευρώ, η συνεισφορά του Ηνωμένου Βασιλείου μειώνεται δεόντως.Στην περίπτωση περαιτέρω διεύρυνσης πριν από το 2013, με την εξαίρεση της προσχώρησης της Βουλγαρίας και Ρουμανίας, το ανώτατο όριο των 10,5 δισ. ευρώ αυξάνεται δεόντως.Άρθρο 51. Τα άλλα κράτη μέλη φέρουν την οικονομική επιβάρυνση της διόρθωσης σύμφωνα με τον ακόλουθο τρόπο :Η κατανομή της επιβάρυνσης υπολογίζεται, καταρχάς, σε συνάρτηση με το αντίστοιχο μερίδιο των κρατών μελών στις καταβολές που αναφέρονται στο άρθρο 2 παράγραφος 1 στοιχείο γ), εξαιρουμένου του Ηνωμένου Βασιλείου και χωρίς να ληφθούν υπόψη οι ακαθάριστες μειώσεις των συνεισφορών που βασίζονται στο ΑΕΕ των Κάτω Χωρών και της Σουηδίας που αναφέρονται στο άρθρο 2 παράγραφος 5. Η κατανομή αυτή προσαρμόζεται στη συνέχεια έτσι ώστε να περιοριστεί η χρηματοδοτική συμμετοχή της Αυστρίας, της Γερμανίας, των Κάτω Χωρών και της Σουηδίας στο ένα τέταρτο του κανονικού τους μεριδίου που προκύπτει από τον υπολογισμό αυτό.2. Χορηγείται διόρθωση στο Ηνωμένο Βασίλειο που ισοδυναμεί με μείωση των καταβολών του που απορρέουν από την εφαρμογή του άρθρου 2 παράγραφος 1 στοιχεία β) και γ). Η οικονομική επιβάρυνση στην οποία υποβάλλονται τα άλλα κράτη μέλη προστίθεται στις καταβολές που απορρέουν από την εφαρμογή για κάθε κράτος μέλος του άρθρου 2 παράγραφος 1 στοιχεία β) και γ).3. Η Επιτροπή προβαίνει στους αναγκαίους υπολογισμούς για την εφαρμογή του άρθρου 2 παράγραφος 5, του άρθρου 4 και του παρόντος άρθρου.4. Εάν, ο προϋπολογισμός δεν έχει ακόμα εγκριθεί στην αρχή του οικονομικού έτους, η διόρθωση που χορηγήθηκε στο Ηνωμένο Βασίλειο και η οικονομική επιβάρυνση που φέρουν τα άλλα κράτη μέλη εξακολουθούν να ισχύουν, όπως είχαν εγγραφεί στον τελευταίο οριστικά εγκεκριμένο προϋπολογισμό.Άρθρο 6Τα έσοδα που αναφέρονται στο άρθρο 2 χρησιμοποιούνται αδιακρίτως για τη χρηματοδότηση όλων των δαπανών που εγγράφονται στον προϋπολογισμό.Άρθρο 7Τυχόν πλεόνασμα των εσόδων των Κοινοτήτων επί του συνόλου των πραγματικών δαπανών κατά τη διάρκεια ενός οικονομικού έτους μεταφέρεται στο επόμενο οικονομικό έτος.Άρθρο 81. Οι ίδιοι πόροι των Κοινοτήτων που αναφέρονται στο άρθρο 2 παράγραφος 1 στοιχείο α) εισπράττονται από τα κράτη μέλη σύμφωνα με τις εθνικές νομοθετικές, κανονιστικές και διοικητικές διατάξεις οι οποίες προσαρμόζονται, ενδεχομένως, στις απαιτήσεις των κοινοτικών κανόνων.Η Επιτροπή προβαίνει, σε τακτά διαστήματα, σε εξέταση των εθνικών διατάξεων που της κοινοποιούν τα κράτη μέλη, ανακοινώνει στα κράτη μέλη τις προσαρμογές που κρίνει αναγκαίες για τη συμμόρφωσή τους προς τους κοινοτικούς κανόνες, και υποβάλλει έκθεση στην αρμόδια για τον προϋπολογισμό αρχή.Τα κράτη μέλη θέτουν τους πόρους που προβλέπονται στο άρθρο 2 παράγραφος 1 στοιχεία α) έως γ), στη διάθεση της Επιτροπής.2. Το Συμβούλιο, σύμφωνα με τη διαδικασία που θεσπίζεται στο άρθρο 279 παράγραφος 2 της συνθήκης ΕΚ, εκδίδει τις αναγκαίες διατάξεις εφαρμογής της παρούσας απόφασης, καθώς και τις διατάξεις για τον έλεγχο της είσπραξης, την απόδοση στην Επιτροπή και την καταβολή των εσόδων που αναφέρονται στα άρθρα 2 και 5.Άρθρο 9Στο πλαίσιο της πλήρους, σε ευρεία κλίμακα επανεξέτασης που καλύπτει όλες τις πτυχές των δαπανών και των πόρων της ΕΕ, σχετικά με την οποία θα υποβάλει έκθεση το 2008/2009, η Επιτροπή πραγματοποιεί γενική επανεξέταση του συστήματος ιδίων πόρων που θα συνοδεύεται ενδεχομένως από κατάλληλες προτάσεις.Άρθρο 101. Η παρούσα απόφαση κοινοποιείται στα κράτη μέλη από τον Γενικό Γραμματέα του Συμβουλίου και δημοσιεύεται στην Επίσημη Εφημερίδα της Ευρωπαϊκής Ένωσης.Τα κράτη μέλη κοινοποιούν αμελλητί στο Γενικό Γραμματέα του Συμβουλίου την ολοκλήρωση των διαδικασιών, σύμφωνα με τις οικείες συνταγματικές τους απαιτήσεις, για την έκδοση της παρούσας απόφασης.Η παρούσα απόφαση αρχίζει να ισχύει την πρώτη ημέρα του μήνα που έπεται της παραλαβής της τελευταίας από τις κοινοποιήσεις που αναφέρονται στο δεύτερο εδάφιο. Η παρούσα απόφαση παράγει αποτελέσματα από την 1η Ιανουαρίου 2007.2. α) Με την επιφύλαξη του στοιχείου β), η απόφαση 2000/597/ΕΚ, Ευρατόμ καταργείται από την 1η Ιανουαρίου 2007. Οποιαδήποτε παραπομπή στην απόφαση του Συμβουλίου, της 21ης Απριλίου 1970 περί αντικαταστάσεως των χρηματικών συνεισφορών των κρατών μελών από ιδίους πόρους των Κοινοτήτων [14], στην απόφαση του Συμβουλίου 85/257/ΕΟΚ, Ευρατόμ της 7ης Μαΐου 1985 για το σύστημα των ιδίων πόρων των Κοινοτήτων [15], στην απόφαση 88/376/ΕΟΚ, Ευρατόμ [16], στην απόφαση 94/728/ΕΚ, Ευρατόμ [17] ή στην απόφαση 2000/597/ΕΚ, Ευρατόμ, νοείται ως παραπομπή στην παρούσα απόφαση.β) Τα άρθρα 2, 4 και 5 των αποφάσεων 88/376/ΕΟΚ, Ευρατόμ, 94/728/ΕΚ, Ευρατόμ και 2000/597/ΕΚ, Ευρατόμ εξακολουθούν να ισχύουν για τον υπολογισμό και τις προσαρμογές των εσόδων που προέρχονται από την εφαρμογή ενιαίου συντελεστή, ισχύοντος για όλα τα κράτη μέλη, στη βάση του ΦΠΑ, η οποία προσδιορίζεται με ενιαίο τρόπο και περιορίζεται από το 50 % έως το 55 % του ΑΕΠ ή του ΑΕΕ κάθε κράτους μέλους, ανάλογα με το σχετικό έτος, και για τον υπολογισμό της διόρθωσης των ανισορροπιών του προϋπολογισμού η οποία χορηγείται στο Ηνωμένο Βασίλειο για τα έτη 1988 έως 2006.γ) Για τα ποσά που αναφέρονται στο άρθρο 2 παράγραφος 1 στοιχείο α) και τα οποία έπρεπε να έχουν καταβληθεί από τα κράτη μέλη πριν από την 28η Φεβρουαρίου 2001 σύμφωνα με τους ισχύοντες κοινοτικούς κανόνες, τα κράτη μέλη θα εξακολουθήσουν να παρακρατούν το 10 % αυτών ως έξοδα είσπραξης.Βρυξέλλες,Για το ΣυμβούλιοΟ ΠρόεδροςΕΓΓΡΑΦΟ ΕΡΓΑΣΙΑΣ ΤΗΣ ΕΠΙΤΡΟΠΗΣσχετικά με τον υπολογισμό, τη χρηματοδότηση, την καταβολή και την εγγραφή στον προϋπολογισμό της διόρθωσης των ανισορροπιών του προϋπολογισμού υπέρ του Ηνωμένου Βασιλείου («διόρθωση του ΗΒ») σύμφωνα με τα άρθρα 4 και 5 της απόφασης του Συμβουλίου 2006/xxx/EΚ, Ευρατόμ για το σύστημα των ιδίων πόρων των Ευρωπαϊκών Κοινοτήτων [18]ΕΙΣΑΓΩΓΗΣύμφωνα με τα συμπεράσματα του Ευρωπαϊκού Συμβουλίου της 15ης και 16ης Δεκεμβρίου 2005 και την απόφαση του Συμβουλίου για το σύστημα των ιδίων πόρων των Κοινοτήτων της (.........), το παρόν έγγραφο αντικαθιστά το έγγραφο εργασίας 10646/00 της Επιτροπής της 21ης Σεπτεμβρίου 2000 [19]. Αν δεν ορίζεται άλλως, οποιαδήποτε παραπομπή σε άρθρα αφορά την απόφαση για του ίδιους πόρους της (…..), που εφεξής καλείται απόφαση για του ίδιους πόρους του 2006.Το παρόν έγγραφο θεσπίζει τις ακόλουθες διατάξεις για τη διόρθωση του ΗΒ :(1) τον υπολογισμό του ύψους της διόρθωσης για δεδομένο έτος,(2) τη χρηματοδότησή της κατά το επόμενο έτος,(3) τον ορισμό των δημοσιονομικών μεγεθών,(4) την εγγραφή της διόρθωσης στον προϋπολογισμό.Οι τροποποιήσεις του συστήματος ιδίων πόρων που απορρέουν από τα συμπεράσματα του Ευρωπαϊκού Συμβουλίου της 15ης και 16ης Δεκεμβρίου 2005 δεν έχουν επιπτώσεις στη διόρθωση του ΗΒ για τα έτη πριν από το 2007. Έχοντας υπόψη την έναρξη ισχύος της απόφασης για τους ίδιους πόρους του 2006, οι διατάξεις του παρόντος εγγράφου θα παράγουν αποτελέσματα από την 1η Ιανουαρίου 2007. Επομένως, θα αρχίσουν να εφαρμόζονται από τον υπολογισμό της διόρθωσης του ΗΒ που αρχίζει από το έτος 2007 και που πρέπει να εγγραφεί για πρώτη φορά στον προϋπολογισμό το 2008.1. Η ΔΙΟΡΘΩΣΗ ΤΟΥ ΗΒ1.1. Ο υπολογισμός της διόρθωσης (Άρθρο 4 της απόφασης για τους ίδιους πόρους του 2006)Ο υπολογισμός του ύψους της διόρθωσης του έτους t σύμφωνα με το άρθρο 4 καθορίζεται ως ακολούθως :α) με τον υπολογισμό της διαφοράς μεταξύ :– του ποσοστιαίου μεριδίου του Ηνωμένου Βασιλείου στο άθροισμα των μη προσαρμοσμένων βάσεων του ΦΠΑ,και– του ποσοστιαίου μεριδίου του Ηνωμένου Βασιλείου στο σύνολο των κατανεμημένων δαπανώνβ) με τον πολλαπλασιασμό της διαφοράς του στοιχείου α) επί το σύνολο των κατανεμημένων δαπανών·γ) με τον πολλαπλασιασμό του αποτελέσματος του στοιχείου β) επί 0,66·· Το αποτέλεσμα των πράξεων α) έως γ) καλείται αρχικό ποσό της διόρθωσης του ΗΒδ) με την αφαίρεση από το γινόμενο του στοιχείου γ) της διαφοράς μεταξύ :– του αποτελέσματος που προκύπτει από τον πολλαπλασιασμό του ποσοστιαίου μεριδίου του Ηνωμένου Βασιλείου στις μη προσαρμοσμένες βάσεις ΦΠΑ επί το σύνολο των καταβολών όλων των κρατών μελών που αναφέρονται στο άρθρο 2 παράγραφος 1 στοιχεία β) και γ) για το εν λόγω οικονομικό έτος t (ήτοι των καταβολών τις οποίες θα είχε πραγματοποιήσει το Ηνωμένο Βασίλειο εάν δεν υπήρχε ο πόρος ΑΕΕ και δεν είχε προσαρμοστεί ο πόρος ΦΠΑ) για τη χρηματοδότηση του συνόλου των δαπανών (όπως καθορίζεται στο σημείο 3.1 κατωτέρω)·και– των καταβολών του Ηνωμένου Βασιλείου που αναφέρονται στο άρθρο 2 παράγραφος 1 στοιχεία β) και γ) για το οικονομικό έτος t για τη χρηματοδότηση του συνόλου των δαπανών (όπως καθορίζεται στο σημείο 3.1 κατωτέρω), εξαιρουμένων των καταβολών για τη χρηματοδότηση των ακαθάριστων μειώσεων των συνεισφορών οι οποίες βασίζονται στο ΑΕΕ των Κάτω Χωρών και της Σουηδίας που αναφέρονται στο άρθρο 2 παράγραφος 5·· η διαφορά του στοιχείου δ) καλείται πλεονέκτημα του ΗΒ (πρόκειται για το πλεονέκτημα που αποκομίζει το ΗΒ από την εναρμόνιση της βάσης ΦΠΑ, τη μείωση του ενιαίου συντελεστή ΦΠΑ και την εισαγωγή του πόρου ΑΕΕ)·· το αποτέλεσμα που προκύπτει από την αφαίρεση του πλεονεκτήματος του ΗΒ από το αρχικό ποσό (ήτοι η διαφορά του στοιχείου δ) καλείται βασική διόρθωση του ΗΒ·ε) με την αφαίρεση, από το αποτέλεσμα του στοιχείου δ) των κερδών του Ηνωμένου Βασιλείου που προκύπτουν από την αύξηση (από το 10 % στο 25 %) του ποσοστού των πόρων που αναφέρονται στο άρθρο 2 παράγραφος 1 στοιχείο α), το οποίο παρακρατούν τα κράτη μέλη για την κάλυψη των εξόδων είσπραξης.Αυτό συνεπάγεται ότι από τη διαφορά του στοιχείου δ) αφαιρείται το γινόμενο του πολλαπλασιασμού :– του 20 % των καθαρών συνολικών πόρων που αναφέρονται στο άρθρο 2 παράγραφος 1 στοιχείο α), οι οποίο εγγράφονται στον προϋπολογισμό της ΕΕ μετά την αφαίρεση των εξόδων είσπραξης,επί– τη διαφορά μεταξύ του μεριδίου του Ηνωμένου Βασιλείου στους πόρους που αναφέρονται στο άρθρο 2 παράγραφος 1 στοιχείο α) και του μεριδίου του στη μη προσαρμοσμένη βάση ΦΠΑ της ΕΕ.· τα κέρδη που αναφέρονται στο στοιχείο ε) καλούνται απροσδόκητα κέρδη ΠΙΠ (παραδοσιακών ιδίων πόρων)·· με την αφαίρεση των απροσδόκητων κερδών ΠΙΠ από τη βασική διόρθωση του ΗΒ ολοκληρώνεται ο υπολογισμός της διόρθωσης του ΗΒ (ήτοι του αποτελέσματος του στοιχείου ε))·στ) Από το πρώτο έτος της διεύρυνσης (ήτοι το 2004) το σύνολο των κατανεμημένων δαπανών, που αναφέρονται ανωτέρω στο στοιχείο α) δεύτερη περίπτωση και στο στοιχείο β), μειώνεται κατά ποσό ίσο προς τις προενταξιακές δαπάνες του τελευταίου έτους πριν από τη διεύρυνση (ήτοι του 2003).Η προσαρμογή αυτή μεταβάλλει το αποτέλεσμα του στοιχείου γ) (το αρχικό ποσό) και συνεπώς, το αποτέλεσμα του στοιχείου ε). Το ίσο προς τις προενταξιακές δαπάνες ποσό μεταφέρεται στα επόμενα έτη και προσαρμόζεται ετησίως με την εφαρμογή του τελευταίου διαθέσιμου αποπληθωριστή ΑΕΠ, εκφρασμένου σε ευρώ, για την ΕΕ, όπως προβλέπεται από την Επιτροπή.Επ’ ευκαιρία κάθε μεταγενέστερης προσχώρησης θα χρησιμοποιείται η ίδια διαδικασία.Το παρόν στοιχείο στ) παύει να ισχύει από τη διόρθωση του 2013 και μετά, που εγγράφεται στον προϋπολογισμό για πρώτη φορά το 2014.ζ) Από τη διόρθωση του 2008, που εγγράφεται στον προϋπολογισμό για πρώτη φορά το 2009, το σύνολο των κατανεμημένων δαπανών που αναφέρονται στο στοιχείο α) δεύτερη περίπτωση και στο στοιχείο β), θα μειωθεί κατά το σύνολο των κατανεμημένων δαπανών των κρατών μελών που προσχώρησαν στην ΕΕ μετά την 30ή Απριλίου 2004, εκτός από τις γεωργικές άμεσες ενισχύσεις και τις δαπάνες που σχετίζονται με την αγορά καθώς και το μέρος των δαπανών αγροτικής ανάπτυξης που προέρχεται από το Τμήμα Εγγυήσεων του ΕΓΤΠΕ.Η μείωση αυτή εφαρμόζεται σταδιακά σύμφωνα με το ακόλουθο χρονοδιάγραμμα.Διόρθωση του ΗΒ που πρέπει να εγγραφεί για πρώτη φορά στον προϋπολογισμό το έτος : | Ποσοστό των σχετικών με τη διεύρυνση δαπανών (όπως καθορίζονται ανωτέρω) που πρέπει να εξαιρείται από τον υπολογισμό της διόρθωσης του ΗΒ |2009 | 20 |2010 | 70 |2011 | 100 |Για την περίοδο 2007–2013 η συνολική προσαρμογή της διόρθωσης του ΗΒ, που απορρέει από την προαναφερόμενη εξαίρεση των δαπανών που σχετίζονται με τη διεύρυνση, (εφεξής καλούμενη η προσαρμογή της διόρθωσης του ΗΒ) δεν υπερβαίνει τα 10,5 δισ. ευρώ, σε τιμές του 2004. Επ’ ευκαιρία κάθε εγγραφής στον προϋπολογισμό της διόρθωσης του ΗΒ, οι υπηρεσίες της Επιτροπής επαληθεύουν εάν η σωρευμένη προσαρμογή της διόρθωσης του ΗΒ υπερβαίνει αυτό το ποσό. Για το σκοπό αυτού του υπολογισμού, τα ποσά σε τρέχουσες τιμές μετατρέπονται σε τιμές του 2004 με την εφαρμογή του τελευταίου διαθέσιμου αποπληθωριστή ΑΕΠ, εκφρασμένου σε ευρώ, για την ΕΕ, όπως προβλέπεται από την Επιτροπή. Εάν σημειωθεί υπέρβαση του ανώτατου ορίου των 10,5 δισ. ευρώ, η συνεισφορά του ΗΒ μειώνεται ανάλογα. Η μείωση της συνεισφοράς του ΗΒ πραγματοποιείται μέσω προσαρμογής του ποσού της διόρθωσης του ΗΒ.Σε περίπτωση διεύρυνσης κατά την περίοδο 2006–2012, με εξαίρεση την προσχώρηση της Βουλγαρίας και της Ρουμανίας, το ανώτατο όριο των 10,5 δισ. ευρώ αυξάνεται με τις συνέπειες αυτής της διεύρυνσης ή των διευρύνσεων στην προσαρμογή της διόρθωσης του ΗΒ. Οι συνέπειες αυτές υπολογίζονται με τη σύγκριση της προσαρμογής της διόρθωσης του ΗΒ συμπεριλαμβανομένων των υπό προσχώρηση χωρών και της προσαρμογής της διόρθωσης του ΗΒ εξαιρουμένων των υπό προσχώρηση χωρών. Η διαφορά μεταξύ των δύο μετατρέπεται σε τιμές 2004 και προστίθεται στο ανώτατο όριο. Η προσαρμογή του ανώτατου ορίου ενημερώνεται κάθε επόμενο έτος στο πλαίσιο του υπολογισμού και της εγγραφής στον προϋπολογισμό της διόρθωσης του ΗΒ.1.2. Τυποποίηση του υπολογισμού της διόρθωσης του ΗΒΗ διόρθωση του ΗΒ του έτους t (που εγγράφεται στον προϋπολογισμό για πρώτη φορά το έτος t+1) ισούται προς:Διόρθωση του ΗΒt =Αρχικό ποσόt – Πλεονέκτημα του ΗΒt – Απροσδόκητα κέρδη ΠΙΠtΟ ακριβής προσδιορισμός κάθε στοιχείου έχει ως εξής :ΑΡΧΙΚΟ ΠΟΣΟ – (στοιχεία 1.1 α) έως 1.1 γ), συμπεριλαμβανομένων των στοιχείων 1.1 στ) και 1.1 ζ))Αρχικό ποσό t =(...PICT...)(...PICT...)= 0.66 * *όπου(...PICT...)= μη προσαρμοσμένη βάση ΦΠΑ κράτους μέλους/ομάδας κρατών μελών XX (όπου XX = ΗΒ ή ΕΕ) το έτος t(...PICT...)= δαπάνες της ΕΕ κατανεμημένες στο XX (όπου XX = ΗΒ ή ΕΕ) το έτος(...PICT...) = μη γεωργικές δαπάνες της ΕΕ (όπως καθορίστηκαν στο στοιχείο ζ) ανωτέρω) που κατανεμήθηκαν κατά το έτος t στα κράτη μέλη που προσχώρησαν στην ΕΕ μετά την 30ή Απριλίου 2004, υπό τον όρο της σταδιακής εφαρμογής όπως καθορίστηκε στο στοιχείο 1.1 ζ) ανωτέρω(...PICT...)= προενταξιακές δαπάνες (όπως καθορίστηκαν στο στοιχείο 1.1 στ) ανωτέρω) που κατανεμήθηκαν στις υπό προσχώρηση χώρες το έτος πριν από την προσχώρηση, με την προσαρμογή για τον πληθωρισμό το έτος t-1. Το στοιχείο αυτό απαλείφεται από τον υπολογισμό από τη διόρθωση που αρχίζει από το 2013, η οποία εγγράφεται για πρώτη φορά στον προϋπολογισμό το 2014. Μπορεί να εκφραστεί περαιτέρω ως :(...PICT...)(...PICT...)=όπου(...PICT...)= 1 έως ότου το έτος t να ισούται με το 2012 και 0 από το 2013 και εφεξής·i = το έτος/τα έτη μεταξύ του 2004 και του έτους t κατά το οποίο πραγματοποιείται διεύρυνση(...PICT...)= ο τελευταίος διαθέσιμος αποπληθωριστής ΑΕΠ, εκφρασμένος σε ευρώ, για την ΕΕ που προβλέπεται από την Επιτροπή για την περίοδο i-1 έως t-1.ΑΝΩΤΑΤΟ ΟΡΙΟ ΤΟΥ ΣΥΝΟΛΟΥ ΤΗΣ ΠΡΟΣΑΡΜΟΓΗΣ ΤΗΣ ΔΙΟΡΘΩΣΗΣ ΤΟΥ ΗΒ ΓΙΑ ΤΗΝ ΠΕΡΙΟΔΟ 2007-2013 ΣΥΝΔΕΔΕΜΕΝΟ ΜΕ ΤΗΝ ΕΞΑΙΡΕΣΗ ΑΠΟ ΤΗ ΔΙΟΡΘΩΣΗ ΤΟΥ ΗΒ ΤΩΝ «ΜΗ ΓΕΩΡΓΙΚΩΝ ΔΑΠΑΝΩΝ ΤΗΣ ΕΕ» ΣΤΑ ΚΡΑΤΗ ΜΕΛΗ ΠΟΥ ΠΡΟΣΧΩΡΗΣΑΝ ΣΤΗΝ ΕΕ ΜΕΤΑ ΤΗΝ 30Η ΑΠΡΙΛΙΟΥ 2004Κατά τη διάρκεια της περιόδου 2007–2013, η προσαρμογή της διόρθωσης του ΗΒ που συνδέεται με την εξαίρεση από τη διόρθωση του ΗΒ των «μη γεωργικών δαπανών της ΕΕ» (όπως καθορίζονται στο στοιχείο ζ) ανωτέρω) που κατανέμονται στα κράτη μέλη, τα οποία προσχώρησαν στην ΕΕ μετά την 30ή Απριλίου 2004, δεν υπερβαίνει, σε τιμές 2004, ένα ανώτατο όριο 10,5 δισ. ευρώ (αυτό το ανώτατο όριο προσαρμόζεται για κάθε διεύρυνση που μπορεί να πραγματοποιηθεί μεταξύ των ετών 2006 και 2012, με την εξαίρεση της διεύρυνσης προς τη Βουλγαρία και τη Ρουμανία).Αυτό σημαίνει ότι το ακόλουθο σύνολο της μείωσης της διόρθωσης του ΗΒ για την περίοδο 2008–2012 (η μείωση εφαρμόζεται σταδιακά από τη διόρθωση του 2008 και εφεξής, η οποία εγγράφεται στον προϋπολογισμό για πρώτη φορά το 2009, και το ανώτατο όριο ισχύει από τη διόρθωση του 2012 και εφεξής, η οποία εγγράφεται στον προϋπολογισμό για πρώτη φορά το 2013) το οποίο ισούται προς(...PICT...)δεν υπερβαίνει το ανώτατο όριο των 10,5 δισ. ευρώ, που αυξάνεται, ενδεχομένως, κατά το ακόλουθο ποσό (σε ευρώ):(...PICT...)όπου(...PICT...)= μη προσαρμοσμένη βάση ΦΠΑ κράτους μέλους/ομάδας κρατών μελών XX (όπου XX =ΗΒ, ΕΕ ή ΕΕ-27) το έτος t(...PICT...)= μη γεωργικές δαπάνες της ΕΕ (όπως καθορίζονται στο στοιχείο ζ) ανωτέρω) που κατανέμονται το έτος t σε όλα τα κράτη μέλη που προσχώρησαν στην ΕΕ μετά την 30ή Απριλίου 2004(...PICT...)= μη γεωργικές δαπάνες της ΕΕ (όπως καθορίζονται στο στοιχείο ζ) ανωτέρω) που κατανέμονται το έτος t στα 10 κράτη μέλη που προσχώρησαν στην ΕΕ την 1η Μαΐου 2004 καθώς και στη Βουλγαρία και τη Ρουμανία.(...PICT...)= ποσοστιαία μείωση του NAgE που αντιστοιχεί στο έτος t (ήτοι 0% πριν από το 2008· 20% για το 2008· 70% για το 2009 και 100% για το 2010 και εφεξής)·(...PICT...)=ο τελευταίος διαθέσιμος αποπληθωριστής ΑΕΠ, εκφρασμένος σε ευρώ, για την ΕΕ, που προβλέπεται από την Επιτροπή για την περίοδο 2004 έως το έτος t.Εάν σημειωθεί υπέρβαση του προσαρμοσμένου ανώτατου ορίου (σε οποιοδήποτε έτος έως το 2013), η διόρθωση του ΗΒ αυξάνεται κατά το υπερβάλλον ποσό. Οι διορθώσεις του ΗΒ των επόμενων ετών προσαρμόζονται επίσης για να εξασφαλιστεί η μη υπέρβαση του ανώτατου ορίου, έως και την διόρθωση του ΗΒ που αρχίζει από το έτος 1012, η οποία εγγράφεται για πρώτη φορά στον προϋπολογισμό το 2013.ΠΛΕΟΝΕΚΤΗΜΑ ΤΟΥ ΗΒ (στοιχείο 1.1 δ) ανωτέρω)(...PICT...)Πλεονέκτημα του ΗΒ t =όπου(...PICT...)= μη προσαρμοσμένη βάση ΦΠΑ κράτους μέλους/ομάδας κρατών μελών XX (όπου XX = ΗΒ ή ΕΕ) το έτος t(...PICT...)= Σύνολο καταβολών ΑΕΕ που έγιναν από XX (όπου XX = ΗΒ ή ΕΕ) το έτος t(...PICT...)= Σύνολο προσαρμοσμένων καταβολών ΦΠΑ που έγιναν από XX (όπου XX = ΗΒ ή ΕΕ) το έτος t·ΑΠΡΟΣΔΟΚΗΤΑ ΚΕΡΔΗ ΠΙΠ (στοιχείο 1.1 ε) ανωτέρω)(...PICT...)(...PICT...)Απροσδόκητα κέρδη ΠΙΠt = 0.20 * *όπου(...PICT...)= καθαροί παραδοσιακοί ίδιοι πόροι κράτους μέλους/ομάδας κρατών μελών XX (όπου XX= ΗΒ ή ΕΕ) το έτος t·(...PICT...)=μη προσαρμοσμένη βάση ΦΠΑ του XX (όπου XX = ΗΒ ή ΕΕ) το έτος t.2. ΧΡΗΜΑΤΟΔΟΤΗΣΗ ΤΗΣ ΔΙΟΡΘΩΣΗΣ ΤΟΥ ΗΒ ΚΑΤΑ ΤΟ ΕΠΟΜΕΝΟ ΕΤΟΣ (ΑΡΘΡΟ 5 ΤΗΣ ΑΠΟΦΑΣΗΣ ΓΙΑ ΤΟΥΣ ΙΔΙΟΥΣ ΠΟΡΟΥΣ ΤΟΥ 2006)Τα άλλα κράτη μέλη φέρουν κατά το έτος t+1 την οικονομική επιβάρυνση της διόρθωσης του ΗΒ για το έτος t σύμφωνα με τον ακόλουθο τρόπο:α) Η κατανομή της επιβάρυνσης υπολογίζεται σε συνάρτηση με το αντίστοιχο μερίδιο των κρατών μελών στις καταβολές που αναφέρονται στο άρθρο 2 παράγραφος 1 στοιχείο γ) σχετικά με το έτος t+1, εξαιρουμένου του Ηνωμένου Βασιλείου και χωρίς να ληφθούν υπόψη οι ακαθάριστες μειώσεις των συνεισφορών που βασίζονται στο ΑΕΕ των Κάτω Χωρών και της Σουηδίας που αναφέρονται στο άρθρο 2 παράγραφος 5·β) η κατανομή προσαρμόζεται στη συνέχεια έτσι ώστε να περιοριστεί η χρηματοδοτική συμμετοχή της Γερμανίας, των Κάτω Χωρών, της Αυστρίας και της Σουηδίας στο ένα τέταρτο του μεριδίου τους που προκύπτει από τον υπολογισμό του στοιχείου α)·Το ποσό της διόρθωσης χορηγείται στο Ηνωμένο Βασίλειο με μείωση των καταβολών ΦΠΑ του κράτους αυτού· εάν το ύψος της διόρθωσης υπερβαίνει τις καταβολές ΦΠΑ, η διόρθωση χορηγείται με μείωση των καταβολών ΑΕΕ του ΗΒ.Η οικονομική επιβάρυνση των άλλων κρατών μελών προστίθεται στις καταβολές τους ΦΠΑ και ΑΕΕ.Ο κατωτέρω πίνακας παρουσιάζει παράδειγμα της εφαρμογής της ανωτέρω μεθόδου υπολογισμού βάσει των προβλέψεων που εγγράφησαν στον εγκεκριμένο προϋπολογισμό για το 2006 όσον αφορά το ΑΕΕ.(...PICT...)Τα μερίδια των κρατών μελών στις καταβολές ΑΕΕ (άρθρο 2 παράγραφος 1 στοιχείο γ)) στο έτος t+1 εμφαίνονται στη στήλη 1 του Πίνακα. Η στήλη 2 περιέχει τα μερίδια που προκύπτουν σύμφωνα με το στοιχείο α) ανωτέρω. Στη στήλη 3 εμφαίνεται η μείωση των μεριδίων της Γερμανίας, των Κάτω Χωρών, της Αυστρίας και της Σουηδίας (τρία τέταρτα των μεριδίων τους που προκύπτουν από το στοιχείο α) ανωτέρω) και στη στήλη 4 αντανακλάται η κατανομή της μείωσης των μεριδίων της Γερμανίας, των Κάτω Χωρών, της Αυστρίας και της Σουηδίας μεταξύ των άλλων κρατών μελών, εξαιρουμένων των τεσσάρων αυτών χωρών και του Ηνωμένου Βασιλείου.Τέλος, στη στήλη 5 εμφαίνονται τα μερίδια της χρηματοδότησης της διόρθωσης του ΗΒ, που προκύπτουν από τον εν λόγω υπολογισμό.3. ΟΡΙΣΜΟΣ ΤΩΝ ΔΗΜΟΣΙΟΝΟΜΙΚΩΝ ΜΕΓΕΘΩΝ3.1. Συνολικές δαπάνες του έτους tΗ έννοια των δαπανών που χρησιμοποιείται για τον υπολογισμό της διόρθωσης του ΗΒ αντιστοιχεί στις πραγματικές καταβολές (εκτέλεση πιστώσεων για πληρωμές) που αφορούν το συγκεκριμένο έτος (έτος t), είτε σύμφωνα με τις πιστώσεις του προϋπολογισμού του έτους αυτού είτε από μεταφορές ανεκτέλεστων πιστώσεων στο επόμενο έτος (από το έτος t στο έτος t+1). Πρέπει να λαμβάνονται υπόψη μόνο οι πιστώσεις για πληρωμές που χρησιμοποιήθηκαν, ήτοι το ποσό των καταβολών που όντως πραγματοποιήθηκαν.3.2. Σύνολο των κατανεμημένων δαπανώνΗ κατανομή του συνόλου των δαπανών μεταξύ των κρατών μελών, όπως καθορίζεται στο ανωτέρω σημείο 3.1, διέπεται από τους εξής κανόνες :Γενικά, οι καταβολές κατανέμονται στο κράτος μέλος στο οποίο κατοικεί ο κύριος αποδέκτης. Ωστόσο, στις περιπτώσεις που η Επιτροπή γνωρίζει ότι ο εν λόγω αποδέκτης ενεργεί ως ενδιάμεσος, οι καταβολές πρέπει να κατανέμονται, εφόσον είναι δυνατόν, στο κράτος μέλος ή τα κράτη μέλη της κατοικίας του τελικού δικαιούχου ή δικαιούχων, ανάλογα με τα μερίδιά τους στις καταβολές αυτές.Ορισμένα στοιχεία των δαπανών δεν μπορούν να κατανεμηθούν ούτε πλήρως ούτε εν μέρει στα κράτη μέλη. Με βάση το σύνολο των δαπανών του γενικού προϋπολογισμού της Ευρωπαϊκής Ένωσης, πρέπει να εξαιρεθούν τουλάχιστον δύο κύριες κατηγορίες δαπανών (μολονότι η απαρίθμηση αυτή έχει ενδεικτικό και όχι απαραιτήτως εξαντλητικό χαρακτήρα):1. Εξωτερικές δαπάνες, που αντιστοιχούν κυρίως στον Τομέα 4 – Η ΕΕ ως παγκόσμιος εταίρος – του δημοσιονομικού πλαισίου για την περίοδο 2007–2013, όπως παρουσιάζεται στα συμπεράσματα του Ευρωπαϊκού Συμβουλίου της 15ης και 16ης Δεκεμβρίου 2005.Αυτή η κατηγορία περιλαμβάνει επίσης δαπάνες που υπάγονται σε άλλους τομείς με αποδέκτες εκτός της Ένωσης, όπως δαπάνες για τη συνεργασία για την ανάπτυξη, δαπάνες έρευνας που πραγματοποιούνται εκτός της Ένωσης, διοικητικές δαπάνες με αποδέκτες εκτός της Ένωσης, κ.λ.π.2. Δαπάνες που δεν μπορούν να κατανεμηθούν ή να προσδιορισθούν. Αυτό ενδέχεται να οφείλεται σε εννοιολογικές δυσχέρειες, όπως συμβαίνει με τα έξοδα παράστασης, τις δαπάνες για την εκτέλεση αποστολών και τα άλλα έξοδα συνεδριάσεων και προσκλήσεων καθώς και με τις καταβολές που συνδέονται με διασυνοριακές κοινοτικές πρωτοβουλίες, την προώθηση της διαπεριφερειακής συνεργασίας και άλλες διασυνοριακές δράσεις.Ο ορισμός των κατανεμημένων δαπανών αντιστοιχεί κατ’ αρχήν στους Τομείς 1, 2, 3, 5 και 6 του δημοσιονομικού πλαισίου για την περίοδο 2007–2013, όπως παρουσιάζεται στα συμπεράσματα του Ευρωπαϊκού Συμβουλίου της 15ης και 16ης Δεκεμβρίου 2005.3.3. Προενταξιακές δαπάνεςΟι προενταξιακές δαπάνες που πρέπει να ληφθούν υπόψη κατά τον υπολογισμό της προσαρμογής για τη διεύρυνση στο άρθρο 4 παράγραφος 1 στοιχείο στ) είναι κατανεμημένες δαπάνες (όπως καθορίζονται στα ανωτέρω σημεία 3.1 και 3.2) στις υπό προσχώρηση χώρες το τελευταίο έτος πριν από το έτος της προσχώρησης.4. ΕΓΓΡΑΦΗ ΤΗΣ ΔΙΟΡΘΩΣΗΣ ΤΟΥ ΗΒ ΣΤΟΝ ΠΡΟΫΠΟΛΟΓΙΣΜΟ ΟΣΟΝ ΑΦΟΡΑ ΤΟ ΕΤΟΣ Τ4.1. Προσωρινή εκτίμηση (που πρέπει να εγγραφεί στο προσχέδιο προϋπολογισμού του έτους t+1)Κατά την κατάρτιση του προσχεδίου προϋπολογισμού (ΠΠ) για το έτος t+1, πρέπει να υπολογίζεται προσωρινά το ύψος της διόρθωσης του ΗΒ όσον αφορά το έτος t. Ο υπολογισμός βασίζεται στα πλέον πρόσφατα διαθέσιμα δεδομένα τόσο για τις συνεισφορές όσο και για τις δαπάνες.Η διόρθωση του ΗΒ λαμβάνει τη μορφή μείωσης των καταβολών ΦΠΑ και ΑΕΕ του ΗΒ. Οι καταβολές ΦΠΑ και ΑΕΕ των άλλων κρατών μελών αυξάνονται ανάλογα με το μερίδιο του καθενός στη χρηματοδότηση.4.2. Ενημέρωση της προσωρινής εκτίμησης (μεταξύ του έτους t+1 και του έτους t+3)Εν ανάγκη, η Επιτροπή μπορεί να προτείνει την ενημέρωση της προσωρινής εκτίμησης οποιαδήποτε στιγμή μεταξύ του έτους t+1 και του έτους t+3. Η ενημέρωση αυτή θα εγγραφεί σε προσχέδιο διορθωτικού προϋπολογισμού (ΠΔΠ).Η ενημέρωση προτείνεται εφόσον η Επιτροπή πιστεύει δικαιολογημένα ότι η αρχική πρόβλεψη του προσωρινού υπολογισμού θα διαφέρει σημαντικά από τον τελικό υπολογισμό (βλέπε κατωτέρω) της διόρθωσης του ΗΒ που θα προταθεί στο ΠΔΠ του έτους t+4.Θα μπορούσε επίσης να προταθεί ενημέρωση εάν διαπιστώνεται ότι οι προβλέψεις όσον αφορά τις βάσεις ΑΕΕ που έχουν εγγραφεί στο ΠΠ του έτους t+1 θα διαφέρουν σημαντικά από τις τελικές βάσεις ΑΕΕ, με αποτέλεσμα να μεταβάλλεται σημαντικά η κατανομή της χρηματοδότησης της διόρθωσης του ΗΒ.4.3. Τελικός υπολογισμός της διόρθωσης του ΗΒ (που πρέπει να εγγραφεί στο ΠΔΠ του έτους t+4)4.3.1. Υπολογισμός του τελικού ποσούΗ μέθοδος υπολογισμού του τελικού ποσού της διόρθωσης παρουσιάζεται στο τμήμα 1 του παρόντος εγγράφου.Τα δεδομένα που χρησιμοποιούνται για τον υπολογισμό της τελικής διόρθωσης του ΗΒ είναι οι βάσεις ΦΠΑ και ΑΕΕ και οι προβλέψεις όσον αφορά την κατανομή των δαπανών για το έτος t, όπως είναι γνωστές την 31η Δεκεμβρίου του έτους t+3 και μετατρέπονται σε ευρώ με τη μέση ετήσια συναλλαγματική ισοτιμία του έτους t.Προκειμένου να υπολογισθεί το «πλεονέκτημα του ΗΒ» για τον τελικό υπολογισμό (τμήμα 1.1 δ)), πρέπει να ληφθούν υπόψη οι συνεισφορές παραδοσιακών ιδίων πόρων και τα άλλα έσοδα του έτους t. Αυτό σημαίνει ότι είναι απαραίτητο να υπολογισθεί εκ νέου ένας θεωρητικός προϋπολογισμός βάσει των τελικών δεδομένων για κάθε τύπο πόρων και εσόδων.4.3.2. Υπολογισμός της τελικής χρηματοδότησης της διόρθωσης και εγγραφή της στον προϋπολογισμόΣτο ανωτέρω τμήμα 2 παρουσιάζεται η μέθοδος υπολογισμού της χρηματοδότησης της τελικής διόρθωσης.Τα τελικά δεδομένα όσον αφορά τη χρηματοδότηση θα είναι οι βάσεις ΦΠΑ και ΑΕΕ του έτους t+1, όπως είναι γνωστές την 31η Δεκεμβρίου του έτους t+3.Τα τελικά δεδομένα όσον αφορά τη χρηματοδότηση συγκρίνονται με τις καταβολές που έχουν εγγραφεί ήδη στον προϋπολογισμό (ήτοι στον προϋπολογισμό του έτους t+1 και πιθανά στον προϋπολογισμό του έτους t+2 ή του έτους t+3 εάν έχει πραγματοποιηθεί ενημέρωση κατά τα έτη αυτά).Οι διαφορές ανά κράτος μέλος εγγράφονται στο κατάλληλο κεφάλαιο του προϋπολογισμού ενός ΠΔΠ του έτους t+4 και μετατρέπονται σε εθνικό νόμισμα με τη μέση ετήσια συναλλαγματική ισοτιμία του έτους χρηματοδότησης της διό[1] Έγγραφο 15915/05 CADREFIN 268 της 19/12/2005.[2] ΕΕ L 253 της 7.10.2000, σ. 42.[3] Από το 2002 το ακαθάριστο εθνικό προϊόν (ΑΕΠ) αντικαταστάθηκε από το ακαθάριστο εθνικό εισόδημα (ΑΕΕ) στον τομέα των ιδίων πόρων.[4] COM(2001) 801 τελικό.[5] Γνωμοδότηση αριθ. 4/2005, ΕΕ C 167, σ. 1.[6] ΕΕ C[7] Γνώμη της[8] ΕΕ C[9] ΕΕ C[10] ΕΕ L 310 της 30.11.1996, σ. 1.Κανονισμός όπως τροποποιήθηκε τελευταία από τον κανονισμό (ΕΚ) αριθ. 1267/2003 (ΕΕ L 180 της 18.7.2003, σ. 1).[11] ΕΕ L 253 της 7.10.2000, σ. 42.[12] COM(2001) 801 τελικό[13] ΕΕ L 181 της 19.7.2003, σ. 1.[14] ΕΕ L 94 της 28.4.1970, σ. 19[15] ΕΕ L 128 της 14.5.1985, σ. 15[16] ΕΕ L 185 της 15.7.1988, σ. 24[17] ΕΕ L 293 της 12.11.1994, σ. 9[18] ΕΕ L[19] Υπολογισμός, χρηματοδότηση, καταβολή και εγγραφή στον προϋπολογισμό της διόρθωσης των ανισορροπιών του προϋπολογισμού σύμφωνα με τα άρθρα 4 και 5 της απόφασης του Συμβουλίου για το σύστημα των ιδίων πόρων της Ευρωπαϊκής Ένωσης, Συμβούλιο της Ευρωπαϊκής Ένωσης, 10646/00, ADD 2, της 21ης Σεπτεμβρίου 2000.--------------------------------------------------